naučnici – The PRESTIGE\nKina pravi svoju verziju besplatne onlajn enciklopedije, sličnu Vikipediji, koja će vjerovatno imati samo zvaničnu verziju osjetljivih istorijskih događaja bez mogućnosti da dobrovoljci pišu ili uređuju sajt [...]\nGood Idea 27.03.2017.\nNaučnici su u Njemačkoj pokrenuli nešto što je opisano kao „najveće vještačko sunce na svijetu“ Plan je da taj uređaj pomogne pri otkrivanju novih načina za stvaranje klimatski pogodnih goriva. Stvaranje takvih [...]\nIako većina korisnika smatra da je računar dovoljno brz, ako kompjuter uspije da pokrene zahtjevne PC igre, bez usporavanja za naučnike ni najjači i7 procesor od 158 milijardi kalkulacija u sekundi, nije ni [...]\nTim naučnika otkrio je “skriveni kontinent” Zelandiju u Pacifiku, koji je “zakačen” za Novi Zeland i čija je površina najvećim dijelom ispod površine vode Novi Zeland i Nova Kaledonija su dio velikog kontinenta [...]\nGood Idea 15.02.2017.\nRiječ je o tehnologiji koja višestruko nadmašuje trenutne sposobnosti litijum-jonskih baterijskih sklopova Bilo je potrebno da eksplodira nekoliko desetaka telefona kako bismo shvatili da živimo u svijetu vrlo [...]\nGood Idea 13.02.2017.\nNaučnici u Juti osmislili su naočale sa glicerinskim sočivima kod kojih će svi predmeti uvijek izgledati oštro, bez obzira koliko su udaljeni U mladosti, očno sočivo lako mijenja oblik i dozvoljava akomodaciju, ali [...]\nNaučnici su napravili prvi nacrt za veliki kvantni kompjuter koji bi mogao donijeti tehnološku revoluciju koja bi se po razmjerama mogla mjeriti sa izumom samog računara Sve dosad kvantni računari su imali samo [...]\nGood Idea 25.01.2017.\nKineski naučnici otkrili su novu formulu za proizvodnju papira koji je otporan na vatru i tečnost. Naučnici su strukturi papira dodali posebnu vrstu kalcijuma koji su izolovali iz životinjske kosti i zubne cakline, [...]\nNaučnici sa Nacionalnog institutu zdravlja u Americi možda su otkrili novo moćno oružje u borbi protiv HIV-a. Prema saopštenju, novo identifikovano antitijelo pod nazivom N6 pronađeno u HIV pozitivnoj osobi moglo bi [...]


Održan osmi ministarski sastanak Platforme Zapadnog Balkana o obrazovanju i obuci\nOdržan osmi ministarski sastanak Platforme Zapadno...\nU Beogradu je održan ministarski sastanak Platforme Zapadnog Balkana o obrazovanju i obuci na kojem su razmjenjena iskustva, dobre prakse i analizirani izazovi u reformi obrazovanja u regionu Zapadnog Balkana. Učesnici konferencije saglasni su da je zajednički rad u oblasti obrazovanja neophodan kako bi se buduće generacije pripremile za izazove koji ih čekaju.\nKonferenciju na kojoj su učestvovali ministri iz cijelog regiona otvorio je evropski komesar za obrazovanje, kulturu, omladinu i sport Tibor Navračič koji je istakao da je potrebno strpljenje, upornost i politička volja za uspješne reforme u obrazovanju te posebno naglasio da postoji volja da se povećaju izdvajanja za Erasmus+, što će otvoriti nove mogućnosti i za Zapadni Balkan.\nPomoćnik ministra za obrazovanje u Ministarstvu civilnih poslova BiH Adnan Husić istakao je u svom obraćanju na konferenciji da je Deklaracija o priznavanju akademskih kvalifikacija na Zapadnom Balkanu još jedna potvrda naše opredjeljenosti da podržimo mlade u njihovim naporima za sticanjem znanja ne samo u svojoj matičnoj zemlji nego i izvan nje i da po povratku u svoju zemlju to stečeno znanje bude priznato, uz podsjećanje da su sloboda kretanja i obrazovanje osnovna ljudska prava.\nPlatforma za Zapadni Balkan o obrazovanju i obukama pokrenuta je 2012. godine zajedničkom inicijativom Evropske komisije i regionalnih partnera. Dugoročni cilj aktivnosti je uspostavljanje strateškog dijaloga kako bi se region pripremio za članstvo u Evropskoj uniji, uključujući i punopravno učešće u obrazovnim programima Unije. Također, u okviru platforme govori se o pojedinačnim iskustvima učesnika i primjerima dobre prakse.\nTokom sastanaka, koji se održavaju jednom godišnje, ministri obrazovanja iz regiona razgovaraju o reformama i aktuelnim strategijama EU u toj oblasti, identifikuju prioritete i usaglašavaju se o zajedničkom djelovanju. Na sastanku u Beogradu, razgovarali su i o unapređenju priznavanja akademskih kvalifikacija, temi za koju se očekuje da će se naći i na samitu lidera regiona u Poznanju početkom jula.


Utorak, 10 April 2018 20:45\nPripadnici Državne agencije za istrage i zaštitu (SIPA) u današnjoj akciji na suzbijanju terorizma uhapsili su Maksima Božića (28), porijeklom iz Bijeljine, koji se prije desetak godina pridružio vehabijskom pokretu prešavši sa hrišćanstva na islam.\nBožić je koristio imena Mirza Gradaščević i Abu Muhamed, a prema pisanju ''Dnevnog avaza'', uhapšen je tokom policijske akcije u selu Gornja Maoča kod Brčkog.\nUhapšeni je od ranije poznat policijskim organima, a 2010. godine njegovo ime se prvi put pojavilo u javnosti kada je uhapšen zbog sumnje da sprema teroristički napad u Tuzli. Policija je tada kod njega pronašla veću količinu naoružanja i eksploziva.\nSumnjalo se da je planirao da postavi eksploziv na Brčanskoj Malti, na obilježavanje dana kada se JNA povukla iz Tuzle, ali je nekoliko mjeseci kasnije pušten.\nZa Božićem je 2014. godine, na osnovu zahtjeva Opštinskog suda u Tuzli, bila raspisana međunarodna potjernica. On je godinama živio u Beču, gdje je i vrbovan za terorističke aktivnosti.\nPosljednja izmjena Utorak, 10 April 2018 20:26\nViše iz kategorije: « SIPA zaplijenila oružje i obilježja tzv. ''islamske države'' u policijskoj akciji Pronađena veća količina oružja »


Brnabić: Činjenica da nismo bliži Rusiji\nIzvor: Vaseljenska TV, 13.Okt.2017, 02:15\nBeograd – Beogradski bezbednosni forum, na kome su bili i visoki zvaničnici iz regiona, EU, Nemačke i NATO, protekao je uglavnom u znaku odnosa Srbije prema Zapadu i prema Rusiji.\nU evroatlantskim diplomatskim krugovima postoji veliko negodovanje zbog odnosa Beograda prema Moskvi, posebno zbog učešća u zajedničkim vojnim vežbama, koje su po tim procenama uperene direktno protiv članica EU i NATO.\nMeđutim, >> Pročitaj celu vest na sajtu Vaseljenska TV << to negodovanje nije bilo ispoljeno, jer i dalje važi procena u zapadnim krugovima da je bolje Beograd držati uz sebe nego rizikovati pad proevropske vlasti zbog prevelikog pritiska ili njen zaokret ka Moskvi.\nI dalje se smatra, navodno, da bi u sadašnjim okolnostima, postvučićevska vlada mogla biti samo proruska. Kada je reč o učešću u vojnim vežbama sa Rusijom, podatke o tome saopštila je premijerka Ana Brnabić, koja je na forumu učestvovala zajedno sa zvaničnicom NATO – zamenicom generalnog sekretara NATO Rouz Gotemiler.\n„Od 16 međunarodnih vojnih vežbi u kojima smo učestvovali prošle godine, devet je bilo sa SAD, a dve sa Rusijom. Slična situacija je i u tekućoj godini u kojoj je većina vojnih vežbi održana sa zemljama koje su članice NATO. Samo je percepcija da smo bliži Rusiji, ali percepcija je jedno, a činjenice nešto drugo. Brojevi pokazuju da smo iskreno posvećeni vojnoj neutralnosti“, kazala je premijerka Srbije. Prijateljski odnosi koji vezuju Srbiju i Rusiju, prema rečima premijerke Brnabić, ne bi trebalo da predstavljaju prepreku unapređenju odnosa sa NATO, koje je okarakterisala kao odlične.\n„Rusija je naš veliki prijatelj sa kojim nas vezuju religijske, kulturne i ekonomske veze. Međutim, brojne kompanije iz zemalja Evropske unije takođe posluju sa Rusijom, tako da ne vidim prepreke da se ovo prijateljstvo prekida“, navela je Brnabić.\nNATO smatra da zemlje imaju pravo da odlučuju o svojim bezbednosnim vezama i smatram da postoje načini da razmišljamo o budućnosti kao partneri i da proširimo mogućnosti za sigurnost i bezbednost. Uzbuđena sam da pregovaramo novu fazu IPAP, jer tu možemo da obogatimo i ojačamo saradnju, kazala je Gotemiler, prenosi FoNet.\nRusija prilikom vežbi često šalje pogrešne poruke nedovoljne transparentnosti i predvidivosti, što čini saveznike NATO nervoznim, ali želim da naglasim da smo predani dijalogu sa Rusijom i pozdravili bismo da imamo što više oblasti saradnje u obostranom interesu, rekla je Gotemiler.\nNiko ne želi, ne daj Bože, sukob, ukazala je ona. Gotemilerova se odvojeno sastala i sa predsednikom Srbije i ministrom odbrane, a slične brojne sastanke imali su i drugi učesnici foruma.\nTako je direktor Generalnog direktorata za politiku susedstva i pregovore o proširenju Kristijan Danijelson rekao na sastanku sa ministarkom pravde Nelom Kuburović da napredak u poglavljima 23 i 24 pažljivo prate sve države članice Evropske unije i ponovio da su ta poglavlja od presudnog značaja za celokupan pristupni proces Srbije.\nPredsednik Vučić je razgovarao sa izaslanikom za Jugoistočnu Evropu Ministarstva spoljnih poslova Nemačke Kristijanom Helbahom, i zajednička ocena je da su odnosi Berlina i Beograda na najvišem nivou.\nDačić je istakao i da pitanje statusa zaposlenih u Srpsko-ruskom humanitarnom centru nije rešeno zbog toga što postoje veliki pritisci i što se to pitanje politizuje, prenosi FoNet.\nMi ne želimo da to pitanje postane predmet političkih sporova. Treba da se reši na način kako je to uobičajeno i u skladu sa Bečkom konvencijom i nadam se da će se to brzo rešiti, rekao je on.\nJ. Lukač – V. Jeremić / Danas\nThe post Brnabić: Činjenica da nismo bliži Rusiji appeared first on Vaseljenska TV.\nNezavisne Novine: Dačić: Nadam se da ću biti živ kad Srbija uđe u EU\nB92: Dačić: Valjda ću biti živ kada Srbija uđe u EU\nRTS: Dačić: Berlinski proces korisna ideja za naš region\nSrbijaDanas.com: Dačić na Beogradskom bezbedonosnom forumu poručio: Nadam se da ću biti živ kad Srbija uđe u EU (FOTO)\n13.Okt.2017: Vaseljenska TV


EU u borbi protiv nezaposlenosti mladih\nProtest mladih Evropljana zbog sve većeg broja nezaposlenih, Berlin, 3. jul 2013.\nKako se u Evropskoj uniji povećava broj nezaposlenih ljudi mlađih od 25 godina, zvaničnici oformili fond u vrednosti od više miliona dolara za rešenje tog problema.\nEvropska Unija složila se oko stvaranja fonda vrednog više miliona dolara namenjenog rešavanju krize nezaposlenosti mladih, koja je dovela do upozorenja o izgubljenoj generaciji. Iako Unija prolazi kroz ekonomsku krizu, njen plan za proširenje se nastavlja, sa Srbijom koja je dobila zeleno svetlo za početak formalnih pregovora o članstvu u narednim mesecima.\nU Španiji i Grčkoj, nezaposlenost među onima koji imaju 25 godina je veća od 50 odsto. U Portugalu se svakodnevno formiraju redovi ispred konzulata Angole i Brazila, dok nezaposleni traže šansu u bivšim kolonijama svoje zemlje. To može da bude opasno, kaže Džon Springford iz Centra za evropsku reformu.\n"Kada ljudi nemaju posao duže vreme, imaju tendenciju da izgube sposobnosti koje su imali, da izgube inicijativu, a takođe stavara se i socijalni problem, kao što je zloupotreba droge i alkohola koji mogu samo da im otežaju da se ponovo zaposle", objašnjava Springford.\nNa sastanku u Briselu prošlog petka, lideri EU složili su se da potroše 7,8 milijardi dolara tokom naredne dve godine za rešenje problema nezaposlenosti mladih.\n“Znamo da je za reformu potrebno vreme i da rezultati neće biti trenutni. Zato se takođe usmeravamo na pokretanje akcije sa direktnim uticajem. Borba protiv nezaposlenosti mladih i lakši pristup evropskom kreditu", rekao je predsednik Evropskog saveta, Herman Van Rompej.\nTrenutno je u Evropi nezaposleno oko 5,6 miliona mladih ljudi, a novac jednostavno neće biti dovoljan, kaže ekonomista Džon Springford:\n“Govorimo o oko hiljadu evra, odnosno 1.300 dolara, po osobi. A, ono što znamo o nezaposlenosti mladih je činjenica da će, kada je opšta nezaposlenost visoka, nezaposlenost mladih biti još veća. Zato se ova vrsta problema bolje svrstava u makroekonomsku politiku nego u mikroekonomske mere.”\nEvropski zvaničnici opisali su proteklu nedelju kao dobru za EU, nakon što je postignut sporazum o budžetu od oko 1.300 milijardi dolara za narednih 7 godina, što je okončalo višemesečnu raspravu među zemljama članicama. Inače, Hrvatska se pridružila Evropskoj Uniji 1. jula, dok su se lideri EU složili da počnu pristupne pregovore sa Srbijom, ne kasnije od januara sledeće godine. Predsednik Evropske komisije Žoze Manuel Barozo pozdravio je sporazum.\n“Ovo je istorijski sporazum. Ne treba da zaboravimo šta se ne tako davno dogodilo u tom delu Evrope sa jednim od najnasilnijih ratova koje smo ikada videli. A, sada ćemo početi pregovore sa Srbijom", rekao je Barozo.\nNajvažnija stvar za početak procesa pristupanja bila je spremnost vlade Srbije da pregovara, ističe Džejms Ker Lindzi sa Londonske škole za ekonomiju.\n“Dogodila se ogromna promena na terenu tokom protekle godine od kako je izabrana nova vlada za koju su mnogi mislili da će biti korak unazad jer je imala nacionalističku reputaciju. Činjenica je međutim da je ta vlada načinila veliki broj poteza. A, najvažniji u odnosima sa Kosovom koji su bili veoma komplikovano pitanje od kako je Kosovo proglasilo nezavisnost 2008. godine", kaže Lindzi.\nU međuvremenu, Letonija je na prošlom sastanku dobila odobrenje za pristupanje evrozoni 1. januara 2014. godine, čime je postala 18. zemlja koja koristi zajedničku evropsku valutu.


Poklon paketi za 55 beba rođenih u januaru ove godine | GEM info\nPoklon paketi za 55 beba rođenih u januaru ove godine\n25. aprila 2018. Marija Dragutinović 0 Comments Miloje Zivanović, pokloni paketa za porodilje\nGO Lazarevac nastavila je svoj program pomoći porodiljama, a ovoga puta pakete je dobilo 55 beba koje su rođene u januaru ove godine. Pakete su prisutnima uručili zamenik predsednika opštine Miloje Živanović i članica Veća Katarina Marković, uz poruku da će lokalna zajednica i u narednom periodu nastaviti realizaciju programa pomoći porodiljama a u cilju podsticaja nataliteta.\nGradska opština Lazarevac ovom akcijom ispunjava plan i program Saveta za zdravstvo a ovoga puta pakete je dobilo 55 beba. Ovaj put dečaci su bili u prednosti a u januaru rođeno ih je 29 a devojčica 26. Roditelje i bebe pozdravio je zamenik predsednika GO Lazarevac Miloje Živanović.\nZamenik predsednika ponovio je da je poražavajuća statistika koja pokazuje da u Srbiji svake godine zbog pada nataliteta nestane jedan grad od 30 hiljada stanovnika. Zahvalio je roditeljima koji se na ovaj način bore protiv bele kuge i napomenuo da će opština i dalje pomagati roditeljima.\nIz GO Lazarevac pozivaju sve majke koje su se porodile u januaru a nisu prisustvovale svečanoj dodeli, da se jave u opštinsku upravu u kancelarij broj 58 ili na broj telefona 8123 287.\nŠeruj post "Poklon paketi za 55 beba rođenih u januaru ove godine"\n← Završen regionalni put Kruševica – Vreoci\nPsi lutalice sa plavom ogrlicom bezbedni za okolinu →


Uz podršku Misije OSCE-a u BiH osobe s invaliditetom dogovaraju zajednički nastup\nKonferencija pod nazivom: „Implementacijom Konvencije o pravima osoba s invaliditetom gradimo društvo jednakih mogućnosti" održana je 27. i 28. Marta 2019.godine, u Sarajevu, u organizaciji Koordinacionog odbora koalicija osoba sa invaliditetom F BiH, uz podršku Misije OSCE-a u BiH. Tehničku podršku u organizaciji Konferencije pružilo je Udruženje slijepih Kantona Sarajevo. Na Konferenciji su učestvovali predstavnici Federalnog ministarstava rada i socijalne politike, Ministarstva za rad i socijalnu politiku,raseljena lica i izbjeglice Kantona Sarajevo, Institucije ombudsmana za ljudska prava BiH i kantonalnih koalicija organizacija osoba s invaliditetom. Na otvaranju Konferencije učesnicima su se obratili predstavnici Misije OSCE-a u BiH, ministar za rad, socijalnu politiku , raseljena lica i izbjeglice Kantona Sarajevo Malik Garibija i pomoćnik federalnog ministra rada i socijalne politike Dobrica Jonjić.\nTokom dvodnevne Konferencije se diskutovalo o stanju u kantonima i dosadašnjoj praksi u radu kantonalnih koalicija, te njihovoj saradnji sa institucijama vlasti u kantonima. Posebna pažnja je posvećena implementaciji federalne Strategije za unapređenje prava i položaja osoba sa invaliditetom, te kantonalnim akcionim planovima za implementaciju ove Strategije. Tokom prvog dana Konferencije Esma Palić iz Federalnog ministarstva rada i socijalne politike, Fikret Zuko i Suvad Zahirović iz Koordinacionog odbora koalicija, kao uvodničari, detaljnije su analizirali trenutnu situaciju u Federaciji BiH. Predstavnici Kantonalnih koalicija govorili su o stanju u njihovim kantonima. Drugi dan Konferencije predstavnici OSCE i Ureda ombudmena učesnicima Konferencije govorili su o značaju zagovaranja, diskriminaciji i ulozi institucije omdusmena u zastiti ljudskih prava , uključujući i osobe s invaliditetom.\nNa kraju Konferencije usvojeni su sljedeći zaključci i preporuke:\n·Uvidom i nakon prezentacija stanja iz kantona zaključeno je da je stanje osoba sa invaliditetom na terenu veoma teško, ni institucije vlasti, ni organizacije OSI ne uspunjavaju očekivane uloge. Traži se od nadležnih istitucija vlasti, na svim nivoima, dosljedna implementacija Konvencije o pravima osoba s invaliditetom, te Preporuka UN Komiteta za prava OSI koje je BiH dobila prije dvije godine;\n·Opšta je ocjena da se Federalna Strategija za unapređenje prava i položaja osoba s invaliditetom ne implementira, naročito od strane nekih kantona. U vezi s tim traži se , naročito od kantonalnih vlada da:\n- hitno pristupe donošenju lokalnih akcionih planova za implementaciju Strategije;\n- formiraju odgovarajuća koordinaciona tijela koja će pratiti implementaciju Strategije u kantonima, te da u ta tijela uključe predstavnike koalicija osoba s invaliditetom;\n- da za rad ovih tijela u budžetu planiraju finansijska sredstva;\n·Zaključeno je da organizacije osoba s invaliditetom na terenu nemaju adekvatne kapacitete, niti adekvatnu podršku od strane institucija vlasti.\n·Također, je prepoznato da se organizacije osoba s invaliditetom ne uključuju u procese donošenja odluka koje su od njihovog interesa. U vezi s tim traži se od institucija vlasti, na svim nivoima, da obezbijede adekvatne uslove za rad organizacija osoba s invaliditetom, uključujući i njihovo finansiranje, te da njihove predstavnike uključuju u procese pripreme i donošenja propisa od njihovog interesa , što je u skladu s Konvencijom, a naročito s Preporukama UN Komiteta za prava OSI;\n·Traži se od organizacija osoba s invaliditetom i koalicija da u narednom periodu jasno definišu svoje prioritete djelovanja, te da se u procesu dogovaranja utvrde zajednički prioriteti na nivou Federacije BiH, kako u budućnosti ne bi dolazilo do neusaglašenog pristupa u procesu zagovaranja za prava OSI;\n·Uočena je značajna diskriminacija u mogućnosti pristupa pomagalima od strane osoba s invaliditetom jer se ova prava bitno razlikuju po kantonima. Traži se od koalicija OSI da kod nadležnih institucija u kantonima insistiraju da se osobama s invaliditetom obezbijede neophodna kvalitetna pomagala, koja koriste u svakodnevnom životu. Treba ispitati mogućnost da se na nivou Federacije utvrdi lista pomagala po vrstama invaliditeta koje bi kantoni bili obavezni ispoštovati.\n·Učesnici su isticali da se posebni problemi javljaju pri uključivanju osoba s invaliditetom u proces obrazovanja jer najčešće ne postoje ni elementarni preduslovi za njihovo ravnopravno obrazovanje. S tim u vezi traži se od vlasti u kantonima da pri kreiranju obrazovnog sistema dosljedno primjenjuju član 24 Konvencije i Preporuke UN Komiteta;\n·Učesnici Konferencije zahvaljuju se Misiji OSCE-a u BiH na podršci pri organizovanju ovog veoma vaznog skupa, uz očekivanje da će se saradnja nastaviti;


Odluka o povlačenju SAD iz Uneska nije iznenađujuća | Novine Toronto\nOdluka o povlačenju SAD iz Uneska nije iznenađujuća\nNacionalni koordinator za saradnju a Uneskom za kulturnu baštinu Vladimir Džamić izjavio je da odluka SAD o povlačenju iz Uneska nije previše iznenađujuća, i da ne očekuje da će ostale države da sledi njihov potez.\nDžamić je za Radio televiziju Srbije rekao da je SAD imala turbulentan odnos sa Uneskom od 1974. godine kada je protestovala zbog odnosa prema Izraelu, 1984. godine kada je napustila Unesko i to je trajalo do 2001.\nOn je podsetio da od 2013. godine SAD nije imala pravo glasa, kao ni 2015. kada se glasalo o ulasku Kosova u Unesko. "Uticaj koje SAD imaju u svetu nemaju u Unesku i verovatno to nezadovoljstvo ispoljavaju izlaskom iz same organizacije", istakao je Džamić.\nKako je ocenio, iako su SAD formalno napustile Unesko, suštinski se ništa neće promeniti kada je u pitanju lobiranje za Kosovo. "Mi ne treba da se opuštamo. Naš cilj je da Kosovo ne bude u Unesku", dodao je on.\nSAD su saoštile da se se povlače iz Uneska pošto smatraju da je ta organizacije antiizraelska i zbog potrebe za njenom "temeljnom reformom".


PREDSEDNIK VUČIĆ: Nemamo nameru da prodajemo Dunav osiguranje\nNakon obraćanja, usledio je obilazak izlagača, a tom prilikom je predsednik posetio i štand Dunav osiguranja\nObjavljeno: 12.05.2022. 17:06h\nPredsednik Srbije Aleksandar Vučić prisustvovao je danas otvaranju Sajma automobila "Eko BG kar šou".\nPredsednik Vučić naglasio je prilikom svog obraćanja da će uslediti još veća ulaganja u auto - industriju.\n- Kod nas niču fabrike auto - industrije, i sve što se ugrađuje u bilo koji od ovih automobila se proizvodi u Srbiji, verovali ili ne. Po tome spadamo u red razvijenih zemalja. Sve se zasniva na trudu i na mnogo neizvesnih pokušaja, uspeli smo u tome. U našem Kragujevcu proizvodiće se jedan od najmodernijih električnih automobila u svetu - istakao je Vučić.\nNakon obraćanja, usledio je obilazak izlagača, a tom prilikom je predsednik posetio i štand Dunav osiguranja.\nVučić je u razgovoru sa Tanjom Vukić, predsednicom Nadzornog odbora Dunav osiguranja i Ivanom Soković, predsednicom Izvršnog odbora kompanije Dunav osiguranje, podsetio da upravo ova kompanija ima 33 odsto u auto-industriji.\n- Morate da se borite i da znate da nemamo nameru da prodajemo Dunav osiguranje, imajte to u vidu. Samo nastavite da podižete udeo u tržištu - istakao je predsednik.\nPodsetimo, Dunav osiguranje je već godinama lider na domaćem tržištu sa preko 180 usluga počev od imovinskih osiguranja, pa sve do osiguranja od opšte odgovornosti. Ukupno tržišno učešće komapnije iznosi 27 odsto.\nU Srbiji postoji ukupno 28 glavnih filijala i oko 600 prodajnih mesta. Dunav osiguranje ima najdužu tradiciju i iskustvo u Srbiji u oblasti životnih osiguranja i rastom preko 20 odsto u poslednje dve godine.\nKompanija je nosilac priznanja "Miljenik potrošača" za najpoznatiji i najpopularniji brend na srpskom tržištu osiguranja.\nSvojom brzinom i fleksibilnošću u radu predstavja stabilnog i pouzdanog partnera u poslovanju.\nDunav osiguranje bio je i oficijelni partner Svetskog atletskog prvenstva u Beogradu koje je održano u martu ove godine.\nPRIŠTINA PODNELA ZAHTEV ZA PRIJEM U SAVET EVROPE! Kakav odgovor sprema Srbija na Savetu za nacionalnu bezbednost?\nSednica za nacionalnu bezbednost zakazana za sutra\nSUKOB 2 OBEZBEĐENJA U NOVOM PAZARU NA FAKULTETU! Ne žele da ih čuvaju Zukorlićevi LJUDI, oglasila se Muamerova ŽENA\n9. MAJ - DAN POBEDE NAD FAŠIZMOM: Ko su danas antifašisti, a ko neofašisti?\nAleksandar VučićObraćanjeSrbijaKragujevacDunav osiguranj


ISO 45001:2018 - Global Standards Consortium\nISO 45001:2018 specificira zahteve za sistem menadžmenta bezbednošću i zdravljem na radu (OH&S) i daje uputstvo za njegovo korišćenje, kako bi se organizacijama omogućilo da obezbeđuju bezbedna i zdrava radna mesta, sprečavanjem povreda u vezi sa radom i narušavanja zdravlja, kao i da proaktivno poboljšavaju svoje OH&S performanse.\nISO 45001:2018 je primenljiv na svaku organizaciju koja želi da uspostavi, primenjuje i održava OH&S sistem menadžmenta da bi poboljšavala bezbednost i zdravlje na radu, eliminisala opasnosti i svodila na najmanju meru OH&S rizike (uključujući nedostatke u sistemu), koristila prednosti OH&S prilika i da bi se bavila neusaglašenostima OH&S sistema menadžmenta, koje su povezane sa njenim aktivnostima.\nISO 45001:2018 pomaže organizaciji da ostvaruje predviđene ishode svog OH&S sistema menadžmenta. Konzistentno sa OH&S politikom organizacije, predviđeni ishodi OH&S sistema menadžmenta obuhvataju:\na) stalno poboljšavanje OH&S performansi;\nb) ispunjavanje zakonskih zahteva i drugih zahteva;\nc) ostvarivanje OH&S ciljeva.\nISO 45001:2018 je primenljiv u svakoj organizaciji, bez obzira na njenu veličinu, vrstu i aktivnosti. Primenljiv je na OH&S rizike kojima organizacija upravlja, uzimajući u obzir faktore kao što su kontekst u kome organizacija radi i potrebe i očekivanja njenih radnika i drugih zainteresovanih strana.\nISO 45001:2018 ne iskazuje specifične kriterijume za OH&S performanse, niti se propisuje projektovanje OH&S sistema menadžmenta\nISO 45001:2018 omogućava organizaciji da kroz OH&S sistem menadžmenta, integriše i druge aspekte zdravlja i bezbednosti, kao što su dobro fizičko i mentalno zdravlje/dobrobit radnika.\nISO 45001:2018 se ne bavi pitanjima kao što su bezbednost proizvoda, oštećenje imovine ili uticaji na životnu sredinu, nego samo rizicima koje oni nose za radnike i druge relevantne zainteresovane strane.\nISO 45001:2018 može da se koristi u celosti ili delimično u cilju sistematičnog poboljšavanja menadžmenta bezbednošću i zdravljem na radu. Međutim, tvrdnje o usaglašenosti sa ovim dokumentom nisu prihvatljive ukoliko svi njegovi zahtevi nisu uključeni u OH&S sistem menadžmenta organizacije i ispunjeni bez izuzetaka.


Amerikanci servirali novo poniženje Nikoli Jokiću\nJedan od onih koji je već godinama navikao na brojne provokacije sa svih strana je Nikola Jokić.\nZa sve koji su možda zaboravili, pogotovo u SAD, Jokić je i dalje aktuelni MVP NBA lige, ne dobija poštovanje koje zaslužuje po prikazanim igrama.\nKako Denver Nagetsi nisu dovoljno medijiski primamljiv klub i Srbin s vremena na vreme ispašta zbog toga.\nNajpoznatiji sportski medij na svetu „ESPN“ objavio je listu 100 najboljih igrača NBA lige, izostavljajući samo petoricu najboljih koji će biti naknadno saopšteni.\nLista najboljih NBA igrača\n24. Karl Entoni Tauns, Minesota Timbervulvs\nIpak, iznenađujuće za sve, na listi objavljenih imena se našao aktuelni MVP lige. Po mišljenju „ESPN“ Jokić je šesti najbolji igrač lige.\nNavodi se kao glavni razlog ispadanje u drugoj rundi plej-ofa od Finiks Sansa, a u tekstu piše da je Denver stao kada nije smeo. Jokić je bio izuzetno loš u defanzivi, jer je dozvoljavao 123,5 poena na 100 poseda.\nIstiče se u tekstu da sa tim učinkom ekipe sa Zapada nemaju šta da traže, mada navode da je Jokić zasluženo bio MVP i da će morati da pronađe način da prevaziđe ove stvari kako bi bio kompletan igrač.\nZanimljivo da je „ESPN“ zaboravio da je DŽamal Marej bio povređen u analizi, ali ne i kada je pravljena lista najboljih imena za novu sezonu, jer su on i Kavaj Lenard izuzeti zbog povreda.\nPetorica košarkaša koji nisu rangirani, ali koji se nalaze u prvih pet su Janis Adetokumbo, Lebron DŽejms, Luka Dončić, Stef Kari i Kevin Durent.\nNBA Nikola Jokić NBA liga KK Denver Nikola Jokić mvp


Ministar Vulin: Država neće dozvoliti obračune kriminalnih bandi u Novom Pazaru - Sandžak Haber - Sandžačke Internet Novine\nNaslovna Featured Istaknuto Ministar Vulin: Država neće dozvoliti obračune kriminalnih bandi u Novom Pazaru\nMinistar Vulin: Država neće dozvoliti obračune kriminalnih bandi u Novom Pazaru\nNOVI PAZAR – Ministar unutrašnjih poslova Aleksandar Vulin izjavio je večeras u Novom Pazaru da će od sutra biti pojačane aktivnosti policije i angažovana Žandarmerija u tom gradu i istakao da država neće dozvoliti obračune kriminalnih bandi i da će sačuvati bezbednost svakog našeg građanina.\nMinistar Vulin je rekao da je uznemiren i zabrinut dešavanjima u Novom Pazaru i istakao da međusobno razračunavanje kriminalaca ne sme da bude moguće, ne sme da se dešava u Novom Pazaru i ni u jednom delu naše Republike.\nPrema njegovim rečima, na sastanku na kome je prisustvovao i direktor policije Vladimir Rebić sa saradnicima, dogovorene su konkretne mere i koraci koji će biti preduzeti.\n„Droga, prostitucija, oružje sve su to stvari koje neće biti tolerisane. Ni jedan lokal neće moći da nekažnjeno krši zakon, ne zato što radi duže već zato što ima prostituciju, zato što se u njemu diluje droga ili zato što se u njemu nosi oružje“, rekao je ministar Vulin.\nMinistar policije je istakao da nikakav politički autoritet i nikakvi politički razlozi neće moći da nas zaustave dok od Novog Pazara ne napravimo siguran i slobodan grad, kakav on i jeste, kakav treba i kakav njegovi građani zaslužuju.\nMinistar Vulin je građane Novog Pazara zamolio da u akcijama policije ne traže politiku i zatražio od njih da policiji pomognu i da učestvuju u borbi da njihov grad bude bezbedan kao što je bio i kao što treba da bude.\n„Očekujem od svih političara, od lokalne samouprave da učestvuju sa nama u ovoj borbi, da nam pomognu, da ne pokušavaju da skupe jeftine političke poene. Da sutra kada se na ulicama Novog Pazara bude pojavila policija, Žandarmerija, ne izmišljaju gluposti o tome kako neko okupira grad, već da budu zadovoljni što država Srbija deluje na svakom delu svoje teritorije i da nam pomognu da se ovo ne desi nikada više. Nećemo dozvoliti obračune kriminalnih bandi, sačuvaćemo bezbednost svakog našeg građanina i u ovom gradu će zakon ponovo biti poštovan“, poručio je ministar Vulin.\nSastanku u Policijskoj upravi u Novom Pazaru prisustvovali direktor policije Vladimir Rebić, pomoćnici direktora Slobodan Malešić i Dejan Kovačević, načelnik Sektora unutrašnje kontrole Dejan Kovačević, komandant Odreda Žandarmerije u Kraljevu Boban Krpović, načelnik Uprave kriminalističke policije Bogdan Pušić, načelnik Uprave policije Golub Gačević i načelnik Policijske uprave u Novom Pazaru Nermin LJaljić.\nMinistar Vulin je razgovarao i sa gradonačelnikom Novog Pazara Nihatom Biševcem koga je upoznao sa merama i konkretnim koracima koje će policija preduzeti kako bi obezbedila bezbednost i stabilnost u ovom gradu.\nPrethodni tekstHodžić u Skupštini o incidentu u Novom Pazaru\nSledeći tekstPazarci pregazili Metalac! Dabl-dabl Muratovića


Madona kreira provokativnu modnu liniju - Bizlife.rs\nMadona kreira provokativnu modnu liniju\n11:18 London, 04/11/2011\nKraljica popa, Madona, kreiraće modnu kolekciju pod imenom “Truth or Dare”.\nModna ikona i poznata trendsterka, modom se bavi već neko vreme. Naime, 53-godišnja pevačica već ima kolekciju “Material Girl” namenjenu tinejdžerima, koju je kreirala uz pomoć svoje 15-godišnje ćerke Lurdes .\nMadona se novim odevnim kreacijama okreće starijoj publici, a ciljna grupa su joj žene između 27 i 50 godina.\nMadonina modna linija na tržištu će se pojaviti početkom sledeće godine. Na policama će se prvo naći parfem, a uslediće cipele, torbice i donji veš.\nIako su joj i ranije predlagali da napravi svoj brend, Madona veruje da joj je tek sada uspelo da prenese sopstveni pečat na kreacije. “Mnogo puta su mi prilazili sa idejom da napravim svoj brend, a sada je pravo vreme za takav potez”, tvrdi kraljica popa.\nPartnera je pronašla u kompaniji Ikoniks, koji su, kako kaže, sposobni da realizuju njene vizije. Ime kolekcije dolazi od izvornog naslova njenog kontroverznog dokumentarnog filma “U krevetu sa Madonom” tako da se očekuja da linija odeće bude jednako provokativna.


Izmjene i dopune Zakona o visokom obrazovanju da budu predmet širokog društvenog dijaloga | Centar za građansko obrazovanje\nCentar za građansko obrazovanje » Saopštenja 2017 » Izmjene i dopune Zakona o visokom obrazovanju da budu predmet širokog društvenog dijaloga\nIzmjene i dopune Zakona o visokom obrazovanju da budu predmet širokog društvenog dijaloga\nCentar za građansko obrazovanje (CGO) cijeni da jedan broj prijedloga na kojima Ministarstvo prosvjete insistira, kad je riječ o tekućim izmjenama i dopunama Zakona o visokom obrazovanju, predstavljaju radikalne i potencijalno opasne primjene koje mogu dalje naštetiti ionako lošem kvalitetu visokog obrazovanja u Crnoj Gori.\nPrvo, Ministarstvo prosvjete predlaže ukidanje postojećeg Savjeta za visoko obrazovanje i osnivanje novog tijela – Agencije za obezbjeđenje kvaliteta visokog obrazovanja, koja bi suštinski bila potpuno zavisna od Ministarstva prosvjete. Namjerno se izbjegavaju odredbe o strukturi te Agencije, izbora njenih članova, kao i načina rada, tako da bi u konačnici mogli dobiti Agenciju sa nevjerovatno velikim ovlašćenjima u uređenju prostora visokog obrazovanja a bez zakonskog određenja ko će biti u toj Agenciji i donositi takve ključne odluke. Ovo je neočekivan i opasan korak unazad i CGO se nada da će do konačne verzije ipak biti prilagođen potrebama javnog interesa. CGO vjeruje da ovakva ovlašćenja nove Agencije moraju biti praćena i adekvatnom zakonom definisanom odgovornošću i transparentnošću njenog rada, ali i inkluzivnošću svih zainteresovanih strana koji će obezbijediti kompetitivnost i legitimitet izbora ključnih organa same Agencije, a samim tim i njenu nezavisnost i efektivnu sposobnost da odgovori na obim i složenosti planiranih nadležnosti. Konkretnije, CGO predlaže da se uspostavi Savjet ove Agencije koji bi nakon javnog konkursa za određene stručne profile i društvene sektore, a koji uključuju i predstavnika NVO iz oblasti obrazovanja shodno proklamovanoj državnoj politici Crne Gore o saradnji sa NVO sektorom, birala Skupština, kao što je to već praksa i za brojna slična tijela koja su različitom dinamikom doprinosila ili doprinose nezavisnosti takvih organa. Vlada ne bi smjela ekskluzivno imenovati članove Agencije, jer je i sama osnivač državnog univerziteta, a Agenciju treba da svi akteri visokog obrazovanje podjednako doživljavaju kao nezavisan i samostalan organ koji predstavlja pluralizam društvenih napora u pravcu unaprijeđenja kvaliteta visokog obrazovanja i rada svih visokoobrazovnih ustanova u Crnoj Gori.\nDrugi upitan prijedlog Ministarstva prosvjete je nepotrebno smanjenje provjere visokoobrazovnih ustanova za dobijanje reakreditacije, čime se ostavlja prostor za zloupotrebe i nesavjesan rad. Preciznije, briše se eksterna evaluacija kao jedan od mehanizama nepristrasnog procjenjvanja dostignuća određenih programa i njihovog kvalitativnog odgovora na zahtjeve međunarodnih i domaćih praksi u visokom obrazovanju. Praksa u ostalim evropskim zemljama ukazuje da je eksterna evaluacija neophodna radi objektivnog ocjenjivanja postignutih rezultata, i nejasno je zašto Crna Gora, koja ni sada ne prednjači po prepoznatljivosti kvaliteta visokog obrazovanje, zakonski stvara mogućnosti da se nastave negativni trendovi. Konačno, predložena Agencija – zavisna od Ministarstva prosvjeta – bi imala deficit legitimiteta da vrši eksternu evaluaciju.\nTreće, CGO ne razumije uporno odbijanje Ministarstva prosvjete da u krovni Zakon o visokom obrazovanju, koji mora sadržati osnovne pravne norme u oblasti na koju se odnosi, uvrsti definiciju plagijata, nezavisno od toga da li će se i kada raditi poseban zakon o akademskom integritetu. Na ovaj način bi se zaokružio i važan dio usklađivanja izmjena i dopuna ovog Zakona sa postojećim izmjenama i dopunama Krivičnog zakonika, koji po prvi put prepoznaje plagijat kao krivično djelo i svrstava ga u kategoriju onih koji imaju najozbiljnije društveno negativne posljedice po težini kazne.\nČetvrto, CGO ukazuje i na odbijanje Ministarstva prosvjete da zakonom ustanovi obavezu da se učine javno dostupnim radovi svih lica koja su magistrirala i doktorirala na domaćim Univerzitetima, a što je od presudnog značaja za razvijanje naučnog istraživanja na univerzitetima i potvrda vjerodostojnosti isprava o akademskom zvanju. Važno je napomenuti da repozitorijum UCG ne sadrži cjelovitu elektronsku bazu sa svim radovima objavljenim na UCG u smislu javno dostupnih i kompletnih naučnih radova magistara/master ili doktorskih radova, već se daje samo tema i ime autora istih, čime se javnost neopravdano uskraćuje za punu informaciju a kreira se privid transparentnosti. Kako živimo u doba modernih tehnologija kada se različiti materijali pretražuju nezivisno od toga gdje se lice koje radi istraživanje nalazi, besmisleno je očekivati da svako dolazi na UCG radi direktnog uvida u takve informacije. Objavljivanje kompletnih radova u elektronskoj formi postaje prakse i kredibilnih univerziteta u regionu i tim prije je nerazumljiv otpor Ministarstva da ovo pitanje reguliše. Posljednje istraživanje CGO-a o korupciji u obrazovanju je pokazalo da čak 84% građana vjeruje da bi ova mjera bila korisna u rješavanju problema plagijata.\nPeto, važna preporuka CGO-a jeste i javna dostupnost finansijskih izvještaja i izvještaja eksterne evaluacije, koja treba da doprinesu transparentnosti i odgovornosti načina trošenja novca na UCG i privatnim fakultetima u dijelu sredstava koje dobijaju iz Budžeta Crne Gore. Način trošenja novca građana Crne Gore interesuje brojne subjekte i ovi podaci ne smiju biti ni tajni niti nerazumljivi, već jasni i precizni. Ranije je CGO upozoravao na brojne zloupotrebe u finansijskom poslovanju Filozofskog fakulteta, a na što je upravo ukazao interni finansijski izvještaj UCG za Filozofski fakultet, i što je ostalo bez adekvatne reakcije rukovodstva UCG i tužilačkih organa. Iz tih razloga, CGO insistira na uvrštanju ove mjere u Zakon, a ona bi trebala da bude i prioritet Ministastva prosvjete.\nŠesto, CGO pozdravlja uvođenje većeg i toliko potrebnog obima praktične nastave koja sada postaje i zakonska obaveza, a što je takođe bila jedna od preporuka CGO-a.\nCGO, kroz članstvo u Radnoj grupi za izmjene i dopune Zakona o visokom obrazovanju, daje doprinos izmjenama i dopunama ovog izuzetno važnog zakonskog teksta. To je do sada uključilo pisane komentare i prijedloge na integralnu verziju Zakona o visokom obrazovanju, zatim usmene na sastancima RG i ponovo pisane komentare na nacrt tih izmjena i dopuna predlozen od strane Ministarstva prosvjete. CGO obaviještava javnost o svojim stavovima i prije otvaranja javne rasprave jer ima informacije da će ta javna rasprava biti sprovedena u skraćenom postupku i samim tim želi da blagovremeno upozori na važnost predstojećih izmjena kako bi se zainteresovana javnost uključila. CGO naglašava da se radi o sistemskom zakonu o visokom obrazovanju i da je javni interes da verzija koju Ministarsvo prosvjete predloži Vladi donese kvalitativna unaprijeđenja u ovoj oblasti.\nMira Popović, saradnica na programima i članica Radne grupe za izmjene i dopune Zakona o visokom obrazovanju\n02. 04. 2017. Saopštenja 2017


Sastali se Džejk Saliven i Jang Điči u Rimu\nTanjug 14. marta 2022. 15:36\nRIM – Americki savetnik za nacionalnu bezbednost DŽejk Salivan sastao se u Rimu sa kineskim diplomatom Jangom Đičijem.\nKineska državni televizija ČTV izvestila je da se Jang sastao sa Salivenom u Rimu, ali nije prenela druge detalje, uključujući da li je sastanak završen, prenosi agencija Rojters.\nKako je naveo neimenovani američki zvaničnik, Salivan planira da upozori Kinu na izolaciju sa kojim bi mogla da se suoči na globalnom nivou, ukoliko nastavi da podržava Rusiju.\nKako se navodi, zvaničnici SAD i drugih zemalja nastojali su da razjasne Kini poslednjih nedelja da bi stavljanje na stranu Rusije moglo da ima posledice po trgovinske tokove, razvoj novih tehnologija i da bi je moglo izložiti sekundarnim sankcijama.\nKina je kao „dezinformacije“ odbacila ranije danas tvrdnje američkih zvaničnika da je Rusija od Pekinga zatražila vojnu pomoć za akcije u Ukrajini.\nPortparol ministarstva spoljnih poslova Kine optužio je danas Vašington za širenje „malicioznih“ lažnih tvrdnji o kineskoj ulozi u ratu.\nOn je naglasio da Kina igra „konstruktivnu ulogu apelujući na mir i pregovore“.\nMediji Fajnenšal tajms i Vašington post objavili su ranije pozivajući se na neimenovane američke zvaničnike, da je Rusija od Kine zatražila vojnu opremu nakon što je 24. februara započela „invaziju na Ukrajinu.“\nPotom su američke vlasti upozorile Peking da će biti posledica ako Kina pokuša da pomogne Rusiji da nadoknadi gubitke od zapadnih sankcija.


EU: Istražite poslove Đukanovića - Politički.rs\n“Očekujemo da ovi nedavni navodi, kao i svi drugi navodi koji se tiču korupcije ili mogućeg izbegavanja plaćanja poreza, budu adekvatno istraženi od nadležnih nacionalnih organa”, rekli su “Vijestima” iz Delegacije EU.\nSpecijalno državno tužilaštvo (SDT) formiralo je predmet povodom tvrdnji Mreže za afirmaciju nevladinog sektora (MANS) da su aktuelni predsednik države Milo Djukanović i njegov sin Blažo 2012. godine sklopili tajne ugovore o upravljanju njihovom imovinom, skrivajući se iza komplikovane mreže povezanih kompanija iz Velike Britanije, Švajcarske, britanskih Devičanskih ostrva, Paname i Gibraltara.\nMANS je u okviru globalnog istraživačkog projekta “Pandora papiri” pronašao overene kopije ugovora o uspostavljanju trastova i kompanija na ofšor destinacijama koje su formirali Milo Djukanović i njegov sin Blažo.\nKabinet predsednika Mila Djukanovića saopštio je sinoć da je “najnovija predstava za javnost NVO MANS samo još jedan u nizu pokušaja diskreditacije predsednika Crne Gore i članova njegove porodice, na čemu MANS uzaludno radi godinama”.\nTagged: BLAŽO ĐUKANOVIĆ, CRNA GORA, EU, MILO ĐUKANOVIĆ, PANDORINI PAPIRI


Apel opštinama da otkupe vojnu imovinu - Ekonomske Vesti\nAmerički izbori koštali 14 milijardi dolara\nMinistar odbrane u Vladi Republike Srbije Bratislav Gašić uputio je danas poziv lokalnim samoupravama u Srbiji da otkupe vojne objekte koji se nalaze na njihovoj teritoriji, a Vojska Srbije ih više ne koristi.\nGašić je, nakon potpisivanja Ugovora o prodaji kasarne „Kosta Nađ“ između Republičke direkcije za imovinu i grada Subotice, istakao da tako obezbeđena sredstva Vojska Srbije može da uloži u modernizaciju resursa, kupovinu opreme i naoružanja.\nIstovremeno, kako je dodao, lokalnim samoupravama se na taj način pruža mogućnost da dođu do značajnih prostora na atraktivnim lokacijama.\nMinistar je naveo da će Vojska Srbije pomenuta sredstva koristiti i za rešavanje socijalnog statusa svojih pripadnika, i naglasio da je Vojska svuda zainteresovana za razmenu objekata za stambene prostore.\nKasarnu „Kosta Nađ“, površine približno devet hektara sa više od 17.500 kvadratnih metara prostora, Vojska Srbije ne koristi duže od deset godina.\n← Zakon o ulaganjima izjednačava domaće i strane investitore\nRadulović: Poreska policija dužna da ispita poreklo imovine Siniše Malog →


Norveški i danski brodovi spasli 1.000 imigranata\nNorveška mornarica, koja se nedavno priključila Agenciji Evropske unije za zaštitu granice (Fronteks) i brodovi iz Danske spasili su gotovo 1.000 imigranata sa malih brodova kod obale Libije u poslednjih 24 sata.\nPortparol kompanije "Torm" sa sedištem u Danskoj Jesper Jensen saopštio je da je njihov brod "Torm Arava" juče odgovorio da pozive Italijanske obalske straže da su dva broda sa imigrantima javila da su u nevolji nedaleko od obale Libije i da su pokupili 222 ljudi.\nPosada je imigrantima dala hranu, vodu i ćebad i prevezla ih do luke u Italiji u južnom delu Kalabrije.\nKapetan norveškog broda "Siem Pilot" Svein Kvalavag rekao je da su oni juče pokupili 671 osobu sa dva drvena broda severno od libijske prestonice Tripolija, a kasno sinoć upućen je poziv za još 99 imigranata koje je potom spasao ruski tanker.\nKvalavag je naveo da je od 770 spašenih bilo 140 žena, od kojih su tri bile u drugom stanju i 45-toro dece i da su svi oni prevezeni na Siciliju.\nHiljade migranata izgubile su život pokušavajući da pređu Mediteran, bežeći od ratova i siromaštva u Africi i na Bliskom istoku.


PREDSTAVNICI KUD „BUDVA“ IZ KOPRIVNICE POSJETILI OPŠTINU TIVAT\nDanas su u Tivtu boravili predstavnici Kulturno umjetničkog društva „Budva“ iz Koprivnice (Republika Hrvatska), koji postoji već 26 godina i sastavni je dio Saveza crnogoraca Republike Hrvatske. Delegaciju ispred Opštine Tivat činili su potpredsjednici Ilija Janović i Dejan Maslovar, kao i savjetnica u Sekretarijatu za kulturu i društvene djelatnosti Vesna Radnjić.\nPredsjednik ovog KUD-a, Radovan Knežević, iskazao je zadovoljstvo što su posjetili opštinu Tivat i najavio spremnost za preduzimanje aktivnosti u dijelu organizovanja manifestacije „Dani Tivta“ u Koprivnici. Organizovanje likovnih kolonija u Koprivnici su samo jedan dio aktivnosti koje su prepoznatljive za ovaj grad Republike Hrvatske, a često se organizuju u saradnji sa gradovima iz Crne Gore.\nPredstavnici navedenog KUD-a borave nekoliko dana u Crnoj Gori, a planiran je nastup u Nikšiću, koji je ujedno i grad pobratim sa Koprivnicom. U Tivtu je danas organizovan i nastup navedenog Društva u Muzičkoj školi Tivat, gdje su učenicima nekoliko škola predstavili svoje umjeće.


Prvenstvo Vojvodine u boksu :: Bokserski savez Vojvodine - Boxing Association Of Vojvodina ::\nПрвенства >> Првенство Војводине >>\nŽabalj: Proteklog vikenda u Žablju je održano pojedinačno prvenstvo Vojvodine u boksu. Organizatori takmičenja bili su BK Šajkaši, Sportski savez opštine Žabalj i BS Vojvodine.\nPokrovitelj manifestacije bila je Opština Žabalj, a generalni sponzor Fabrika šećera „Šajkaška“ iz Žablja. Takmičenje je otvorio Jovan Panić, predsednik BK Šajkaši, a učestvovali su borci iz 15 ekipa.\nPrvog dana u kategoriji pionira pobedio je Jovan Mitrović iz kluba F89 iz Novog Sada, do 38,5 kg Radoslav Pavlov iz Šajkaša, Žabalj.U juniorskoj konkurenciji do 66 kg pobedio je Goran Ali (Vojvodina, Novi Sad) .U konkurenciji devojaka juniorki održana je samo jedna borba između Marije Pavlov (Šajkaši, Žabalj) i Bonite Elek (TopFinger, Subotica) a pobedila je Marija Pavlov. U konkurenciji mladih boksera pobednici su- do 57 kg Miloš Pahla iz Loznice, do 75 kg Boris Škapik iz Kikinde, do 81 kg Vukašin Ali (Novo naselje) i do 91 kg Lazar Nikolić (Novi Sad). U seniorskoj konkurenciji pobedili su: do 60 kg Faruk Ajvazi (Vojvodina), do 64 kg Miodrag Smiljanić (Vojvodina) i do 69 kg Strahinja Kukić (Šajkaši, Žabalj).\nDrugog dana u kategoriji do 37 kg pobedio je Milan Vilovski (Novi Sad), do 50kg Aleksandar Vučković (Loznica).U konkurnciji juniori pobedili su: do 52 kg Vanja Bačić (Spartak, Subotica), do54 kg Marko Rajačić (Cement), do 57 kg Nikola Crnogorčević (Loznica), do 60 kg Aleksandar Miražić (Mačva) i do 70 kg Denis Memetović (Spartak). U konkurenciji mladih do 64 kg pobedio Stefan Lukić (Mačva) i do 69 kg Miladin Simanić (Mačva). Kod seniora pobednici su : do 57 kg Alija Rapkić (Ž. Rajšić, Šabac), do 75 kg Dejan Butešić (Vojvodina), do 81 kg Nemanja Uverić (Spartak) i 91+ Anđelko Marcikić (Sombor).\nDarko Antelj, predsednik BS Vojvodine je dvodnevno takmičenje ocenio odličnom, kao i suđenje, a posebno je pohvalio domaćine za odličnu organizaciju.


31. marta 2021. - 17:59\nVlasnici četvorotočkaša u Srbiji u obavezi su da imaju zimske gume od 1. novembra do 1. aprila, od kada počinje zamena letnjim pneumaticima.Mnogi vozači ovo neretko prolongiraju, ipak, iako ih zakon ne obavezuje, zamena zimskih guma letnjim preporučuje se kako zbog ekonomičnosti i uštede, tako i zbog same bezbednosti.\n„Sa stanovišta samih troškova, mnogo je ekonomičnije leti imati letnje gume, a zimi zimske jer su zimske po svojoj strukturi mekše od letnjih i znatno se brže troše. Sa aspekta zakona, vozači mogu da voze sa zimskim gumama i svih 12 meseci u godini, ali će te gume trajati dosta kraće i mnogo će biti ekonomičnije da se menja zimski i letnji set kada je to potrebno”, kaže za direktor Komiteta za bezbednost saobraćaja Damir Okanović.\n“Trenutno je ogromna gužva u našem servisu i tako je svake godine krajem marta početkom aprila. Kada je reč o cenama zamene guma, one se kreću od 500 do 1.700 dinara, u zavisnosti od veličine točka i vrste vozila. Sve zavisi da li je u pitanju putnički, džipovski ili kombi program”, kaže Mirjana Adamović iz beogradskog auto-servisa “Adam”.\nPrethodni tekstStiže električni robot za povrtarstvo\nSledeći tekstNacionalna služba za zapošljavanje finansira stručnu praksu, obuke i pripravnike


Izrael je u potpunosti vakcinisao više od polovine svog stanovništva i ne pragu je postpandemijske "normalnosti". Lokali se otvaraju, stadioni se pune, vakcinisani polako skidaju maske, a prve benefite brze vakcinacije oseća i izraelska ekonomija.\nOvo pitanje je od vitalnog značaja, jer su svetski lideri kampanje vakcinacije, između ostalog, zasnovali na ideji da će cepiva pomoći u vraćanju radnih mesta i ponovnom pokretanju globalne ekonomije.\nКada je nedeljnik "Barons" poslednji put proverio ekonomski napredak Izraela, nije bilo mnogo toga za videti. Stopa najšire kategorije nezaposlenosti u zemlji iznosila je 18,4 odsto u januaru, u odnosu na 13,2 odsto u decembru.\nAli taj nedostatak ekonomskog napretka je, barem delimično, rezultat strogog zaključavanja koje je započelo krajem decembra. Praktično svi javni prostori i prodavnice bili su zatvoreni. Izrael je konačno ukinuo zaključavanje početkom marta.\nNije prošlo dovoljno vremena da se otvaranje odrazi na statistiku o nezaposlenosti, ali izraelska ekonomska slika već sada izgleda bolje nego pre nekoliko nedelja.\nU ponedeljak je Državni zavod za statistiku objavio izveštaj o nezaposlenosti za februar, izveštavajući da je tog meseca 16,7 odsto radne snage bilo nezaposleno, što je pad u odnosu na januar.\nJoš pozitivniji su podaci o mobilnosti kompanije Gugl, koji su u izveštaju od 16. marta pokazali da su posete maloprodajnim i rekreativnim mestima bile samo 15 odsto ispod osnovnog nivoa postavljenog početkom 2020. godine. Pre samo nekoliko nedelja, 20. februara, Gugl je rekao da posete su maloprodajnim objektima i mestima za rekreaciju u Izraelu bile 49 odsto ispod početne vrednosti.\nIzraelski indeks TA-35, referentni indeks berze u Tel Avivu, porastao je za 8,5 odsto od početka kampanje vakcinacije 18. decembra.\nOve optimistične vesti dolaze dok Izrael nastavlja da postiže značajan napredak u kampanji vakcinacije. Zemlja je u potpunosti vakcinisala 50,2 odsto svog stanovništva, a najmanje 57,1 odsto je primilo najmanje jednu dozu.\nNasuprot tome, Amerika je u potpunosti vakcinisala samo 13,3 odsto svog stanovništva, navodi "Blumberg". Čile, još jedna zemlja koja sa relativnim uspehom sprovodi vakcinaciju protiv kovida-19, u potpunosti je vakcinisala 15 odsto svoje populacije.\nPoređenje stope nezaposlenosti između Izraela i Amerike je izazovno, jer zavodi za statistiku rada svake zemlje taj broj različito izračunavaju. Američki Biro za statistiku rada izvestio je 5. februara stopu nezaposlenosti od 6,2 odsto u februaru, što je znatno ispod 14,7 odsto zabeleženih u aprilu 2020. godine.\nU ponedeljak su izraelski mediji rekli da je u nedelju stopa pozitivnih testova dostigla najniži nivo od novembra. U zemlji su otvoreni restorani, barovi i kafići za sve vakcinisane protiv kovida-19 koji imaju “zelenu propusnicu”.\nPonovno otvaranje 7. marta željno se iščekivalo, jer označavaju povratak usluga koje su bitne za svakodnevni život mnogih Izraelaca. Restoranima je sada dozvoljeno da nastave sa poslovanjem uz popunu 75 odsto kapaciteta, sa maksimalno 100 ljudi u objektu i stolovima postavljenim sa razmakom od dva metra.\nVlasnici “zelenih propusnica” mogu da odu u bar na piće, ali ne mogu da ćaskaju sa gostima u svojoj blizini, zbog pravila o praznom mestu između dva posetioca – ukoliko ne žive zajedno. Za obedovanje ili odlazak na piće u bašte restorana ili terase nije potrebna “zelena propusnica”.\nVeliki broj učenika, koji su mesecima bili van učionica, vratili su se u škole sredinom meseca, dok su se hotelske sale, sportski centri i hramovi ponovo otvorili za nosioce propusnica, uz ograničen kapacitet prijema. Otvorene su i turističke atrakcije.\nNedavno je svet obišao snimak iz Izraela u kojem veliki broj vakcinisanih mladih pleše po baštama lokala dok muzika dopire sa zvučnika, a nasmejani ljudi bez maski veselo razgovaraju.


Fond solidarnosti pokrenuo proceduru za liječenje Stefana - Uz kafu info\nDvogodišnjem dječaku Stefanu Novakoviću iz Istočnog Sarajeva, koji ima tumor na kičmenoj moždini je Fond solidarnosti pokrenuo proceduru kako bi mu bilo omogućeno liječenje u Turskoj.\nFond solidarnosti za dijagnostiku i liječenje oboljenja, stanja i povreda djece u inostranstvu jutros je primio zahtjev za liječenja dječaka Stefana Novakovića iz Istočnog Sarajeva u Turskoj, a procedura za odobravanje finansiranja liječenja je već pokrenuta, potvrđuje Fond solidarnosti.\nNaime, na osnovu informacija iz medija direktorica Fonda solidarnosti Jasminka Vučković još ranije je kontaktirala roditelje dječaka, kao i Bolnicu u Istočnom Sarajevu, upravo sa namjerom kako bi na osnovu detaljnijih informacija Fond solidarnosti mogao da započne pripreme na sprovođenju neophodne procedure i prije zvaničnog zahtjeva, a sa ciljem da dječak pravovremeno bude primljen u bolnicu u Turskoj.\nS obzirom na to da je Fond solidarnosti praktično započeo proceduru na osnovu prvih informacija o ovom slučaju u javnosti, te da su roditelji upoznati sa procedurom i potrebnom dokumentacijom, vjerujemo da će u najkraćem mogućem roku, odnosno u toku ove sedmice zahtjev biti riješen, poručuju iz Fonda solidarnosti.\nPodsjećamo da je za odobravanje liječenja u inostranstvu putem Fonda solidarnosti, u skladu sa Zakonom i drugim propisima, neophodno da mišljenje o potrebi liječenja u inostranstvu da stručna komisija ovog fonda, kao i članovi Upravnog odbora.\nOdređen vremenski period je potreban i kako bi se regulisale procedure u vezi sa plaćanjem liječenja, što je uslov za prijem dječaka u bolnicu u Turskoj.\nFond solidarnosti za dijagnostiku i liječenje oboljenja, stanja i povreda djece u inostranstvu više puta je od svog osnivanja pozivao javnost, odnosno roditelje, kao i medije i udruženja da im prva adresa kada je u pitanju liječenje djece u inostranstvu bude ovaj fond jer je izuzetno značajno da se na vrijeme preda zahtjev kako bi Fond mogao pravovremeno da donese rješenje i uputi dijete na liječenje. Koristimo i ovu priliku da još jednom apelujemo na sva udruženja i pojedince koji žele da budu humani da prvo informišu roditelje i upute ih na Fond solidarnosti, kako bi se izbjegle bespotrebne humanitarne akcije sakupljanja novca, koje su za javnost uznemirujuće, a posebno za roditelje i samu djecu koja se tada izlažu javnosti.\nJoš jednom ponavljamo, Republika Srpska je prije tri godine osnivanjem Fonda solidarnosti institucionalno riješila problem finansiranja liječenja djece u inostranstvu i Fond solidarnosti gotovo svakodnevno donosi rješenja o finansiranju dijagnostike i liječenja djece u inostranstvu. Podsjećamo da je do sada\nna liječenje u inostranstvo upućeno 190 djece, a podatke o odobrenim rješenjima i troškovima liječenja, kao i stanje na računima, transparentno objavljujemo na internet stranici Fonda zdravstvenog osiguranja RS (u meniju Fonda solidarnosti).\nFond solidarnostiinfoliječenjeRepublika SrpskaStefan Novaković\nBanjalučka kina uskoro otvaraju vrata ljubiteljima filma


RTS :: Novi lek koji bi mogao da utiče na tok pandemije, kada stiže u Srbiju i od čega to zavisi\nKoronavirus u Srbiji Novi lek koji bi mogao da utiče na tok pandemije, kada stiže u Srbiju i od čega to zavisi\nutorak, 19. okt 2021, 11:45 -> 12:52\n"Molnupiravir" stručnjaci opisuju kao lek koji budi nadu i koji bi mogao da utiče na tok pandemije. To je antivirusni lek, koji zaustavlja replikacuju virusa u organizmu. Zato je Vlada Srbije sa proizvođačem potpisla sporazum o nabavci. Bojan Trkulja iz Udruženja proizvođača inovativnih lekova rekao je za RTS da procedura mora da se poštuje - neophodna je dozvola u zemlji proizvođača, u ovom slučaju iz SAD. Pre decembra ne možemo da očekujemo stav Američke uprave za hranu i lekove, kaže za RTS Pavle Zelić.\n"Onog momenta kada dobijemo dozvolu FDA, naša Agencija za lekove doneće odluku. Nadam se da će odluka biti pozitivna. Praktično, odmah posle donošenja te odluke lek će biti dostupan našim pacijentima", rekao je Trkulja.\n"Molnupriravir" je predat za ubrzanu proceduru kod Uprave za hranu i lekvove. Ona je izašla sa saopštenjem da će se 30. novembra sastati Komitet za savetodavna pitanja u vezi sa tom vrstom terapije. Sama FDA procenjuje sve elemente iz kliničkih studija kako bi potvrdila ono što su kompanije najavile", kaže Zelić.


Građani u Crnoj Gori su danima putem društvenih mreža diskutovali o kvalitetu vazduha, ali se nadležni do juče nisu i zvanično oglašavali da potvrde navode o eventualnom zagađenju.\nTek juče, nakon pisanja “Vijesti”, usledio je sastanak i prvo zvanično obraćanje nadležnih.\n- S obzirom na prekoračenja emisija zagađujućih materija u vazduhu, koja su prisutna ovih dana u određenom broju crnogorskih gradova, održan je koordinacioni sastanak između predstavnika Ministarstva održivog razvoja i turizma, Agencije za zaštitu prirode i životne sredine, Zavoda za hidtrometeorologiju i seizmologiju i Instituta za javno zdravlje. Na sastanku je dogovoreno pojačano svakodnevno informisanje građana o prognozama stanja kvaliteta vazduha u zavisnosti od meteoroloških uslova, koje će sadržati i preporuke građanima, naročito ranjivim grupama, o načinu ponašanja i prilagođavanja životnih i radnih aktivnosti stanju kvaliteta vazduha - saopštili su iz Ministarstva održivog razvoja i turizma (MORT).\nO svemu se juče oglasio i ministar zdravlja Kenan Hrapović - nakon sednice Vlade kazao je da je taj resor tokom meseca poslao uputstva predstavnicima opština Pljevlja, Bijelo Polje, Nikšić i Podgorica, gde je problem zagađenja vazduha najviše izražen.\n- Radimo proaktivno i preduzeli smo konkretne korake, a to su sastanci sa predstavnicima MORT i EPA... Konkretizovali smo mere koje treba da se sprovode. U narednom periodu to će doprineti poboljšanju situacije u onim opštinama gde je izražen problem - rekao je Hrapović.\nPrve konkretne mere, juče su preduzeli i u Opštini Bijelo Polje. Prema podacima mernih stanica, taj grad je pre dva dana bio i najzagađeniji u Crnoj Gori, zbog čega je formirana komisija koja bi trebalo da utvrdi stvarno stanje kvaliteta vazduha.\n- Zadatak komisije je da utvrdi trenutno stanje kvaliteta vazduha u Bijelom Polju, da uporedi to stanje sa stanjem kvaliteta vazduha u prethodnom vremenskom periodu, te trend stanja vazduha u narednom periodu, da sačini spisak (potencijalnih) zagađivača vazduha u Bijelom Polju i utvrdi ostale uzroke zagađenja vazduha, da predloži mere i rešenja poboljšanja i unapređenja stanja kvaliteta vazduha i da predsedniku Opštine podnese izveštaj o rezultatima svoga rada - rekao je PR Opštine Slobodan Šebek.\n#bijelopolje #crnagora #zagađenjevazduha\n- Prekoračenja se dešavaju uglavnom tokom sezone grejanja i ona su izražena u onim delovima Crne Gore koji su pod uticajem značajnih meteoroloških situacija koje u pojedinim danima imaju ekstremne osobine. Svedoci smo da je sami početak kalendarske godine uvek u znaku hladno-ledenog vremena sa ekstremno niskim temperaturama u pojedinim danima. Takođe, dešavaju se uticaji visokog vazdušnog pritiska sa pojavom mraznih temperatura. Učestale su temperaturne inverzije sa potpunim izostankom provetravanja u tim danima - kazali su iz tog resora.\n- Takvo meteorološko stanje u velikoj meri smanjuje željene efekte brojnih administrativnih i tehničkih mera koje nadležni organi u kontinuitetu sprovode. Smanjenje zagađenja vazduha je dugoročan proces o čemu svedoči i činjenica da se 17 od 28 država članica EU i nakon dugogodišnjeg članstva susreće sa ovim problemom - navode nadležni.


Vesti online / Vesti / Svet / Zabranjeno da šmrčete kokain na radnom mestu!\nZabranjeno da šmrčete kokain na radnom mestu!\nDirektor bolnice na jugu Italije poslao je doktorima i medicinskom osoblju dopis u kojem ih moli da ne šmrču kokain za vreme radnog vremena i u prostorijama bolnice, inače će morati da se suoče sa ozbiljnim kaznama!\nDoktori i sestre često nasmejani, a niko ne zna zašto...\nPošto je Đuzepe di Marija, direktor bolnice “Santa Katarina novela di Galatina“ primio anonimne dojave u kojima je upozoren na neprimereno ponašanje lekara i medicinskog osoblja, odlučio je da reši problem na neuobičajen način.\nNaime, Di Marija, koji je obavešten da osoblje voli da se opusti uz kokain tokom radnog vremena, poslao je dopis zaposlenima i zamolio ih da prestanu a takvom praksom. Ne lezi vraže, nije u redu to što je uradio!\nNjegov čin naišao je na oštru osudu uprave, pa je Etička komisija zdravstvene ustanove pokrenula istragu i obavestila državno tužilaštvo.\n“Direktor bolnice napravio je veliku grešku. Nije trebalo da pošalje dopis, već da se direktno obratiti upravi i meni. Konzumiranje kokaina u zdravstvenoj ustanovi ne sme da se rešava na ovakav način“, izjavio je predstavnik komisije Gvido Skoditi.\nĐuzepe di Marija\nSVET Italija: U zamenu za skupe poklone, pedijatri promovisali posebno mleko za bebe\nSVET Italijani razbili crnogorsko-srpski narko klan\nDRUŠTVO Zaposlena partijska vojska\nHRONIKA Lekari optuženi za smrt bebe


Komentar: albanska nezavisna stampa pod pritiskom | Institute for War and Peace Reporting\nKomentar: albanska nezavisna stampa pod pritiskom\nAlbanska vlada rutinski podnosi krivicne prijave protiv izdavaca, novinara i gradjanskih udruzenja.\nCetrnaest godina nakon sloma komunizma, albanski nezavisni mediji se nalaze u haoticnom ekonomskom okruzenju i suocavaju se sa narastajucim pritiscima koje vrsi socijalisticka vlada Fatosa Nanoa.\nPosle krize iz 1997. godine, koju je prouzrokovao kolaps takozvanih piramidalnih bankarskih sema, a sto je dovelo do pada tadasnje desnicarske vlade, mnogi su se nadali da nova socijalisticka vlada nece vrsiti pritisak na medije i gradjanske organizacije.\nU stvari, tokom proteklih sedam godina levicarske vlasti, pritisak na medije se pojacavao samo tokom poslednje tri godine.\nDanas, Nanova koaliciona vlada skoro rutinski podnosi krivicne prijave za klevetu protiv izdavaca, novinara i gradjanskih udruzenja.\nVecina ovih sudskih procesa su usledili nakon sto se Fatos Nano ozenio pre dve godine sa mladom albanskom emigrantkinjom iz Grcke, koja je, u medjuvremenu, postala jedna od glavnih poslovnih zena u Albaniji stekavsi znacajne deonice u turistickoj, prehrambenoj i medijskoj industriji.\nNovine koje se usude da se pozabave poslovnim transakcijama Dzoane Nano cesto zavrsavaju u sudnicama.\nProsle nedelje, oko 200 novinara, ukljucujuci vodece televizijske voditelje, pisce i domacine kontakt programa, protestvovali su ispred zgrade predsednika vlade zahtevajuci promenu pristupa vlade u odnosima sa medijima.\nDemonstranti su sagradili piramidu od televizijskih i radio aparata i dnevnih listova, i zatim ih vezali lancima, sto simbolicno predstavlja, kako tvrde, pokusaj gusenja slobode stampe.\nOvaj protest je usledio nakon niza krivicnih prijava protiv novinara, od kojih je poslednji podnet sredinom maja protiv Nikole Lesija, izdavaca nezavisnog lista "Koha Jone".\nPocetkom godine, ovaj dnevni list je vladu doveo u neugodan polozaj objavljujuci na svojoj naslovnoj strani faks u kome vlada dodeljuje premijeru i osoblju iz njegovog kabineta bonus u visini njihovih pet mesecnih plata. To je usledilo nakon uspesne prodaje lokalne banke inostranom investitoru.\nKako zakon dopusta mogucnost isplate maksimalno tri dodatne plate godisnje, ova vest na naslovnoj strani je razbesnela vlasti.\nMedjutim, direktan pritisak u vidu sudskih sporova je samo jedan od pritisaka sa kojima se albanski mediji suocavaju danas. S obzirom na losu situaciju u privredi, opstanak dvadeset dnevnih listova, koji zajedno imaju tiraz od samo 60.000 primeraka, u drzavi od tri miliona stanovnika, je uvek veliki izazov.\nMnogi se izdrzavaju zahvaljujuci prodaji oglasnog prostora drzavnim preduzecima, kao sto su Albtelecom i Albanska Elektrodistribucija. Imajuci u vidu da se radi o drzavnim monopolima, kojima i nije preko potrebno oglasavanje u medijima, tu se u stvarnosti radi o taktici "sargarepe i stapa" – koju vlada koristi u svojim odnosima sa medijima da bi obezbedila pozitivne izvestaje o sopstvenim aktivnostima.\nInostrane kritike ovakve vrste diskretnog vladinog pritiska na medije su veoma retke. Cvrsta albanska podrska americkom "ratu protiv terorizma" obezbedila je nemesanje Vasingtona u ova pitanja, a predstavnici Evropske unije su jednako cutljivi. Mozda je razlog za to cinjenica da predjasnje kritike na racun vlasti i njenog odnosa prema stampi nisu dovele ni do kakvog poboljsanja u toj oblasti.\nS druge strane, pozitivna je cinjenica da koalicija nezavisnih medija i gradjanskih aktivista postaje sve snaznija u njihovim naporima da se odupru pritisku vlasti. Demonstracije koje su plod takve saradnje vec su doveli do razresenja duznosti bivseg ministra unutrasnjih poslova zbog udaranja jednog novinara proslog oktobra meseca.\nTo je razlog zbog koga ce vlada morati da povede racuna o svojim sledecim koracima. Ukoliko ne ustukne u svojim pokusajima da ucutka medije, albanska vlada se moze suociti sa ozbiljnim problemima ovog leta.\nErion Veliaj je clan gradjanskog pokreta "MJAFT!" ("Dosta!") koji sprovodi kampanju za podizanje svesti javnosti o drustvenim problemima.


Ryanair otvara tri nove linije ka Briselu | Avio Press\nRyanair otvara tri nove linije ka Briselu\nIrska niskotarifna avio-kompanija Ryanair uvodi tri nove linije između Brisela (CRL) i Italije. Aerodrom Brisel Šarlroa će krajem oktobra i početkom novembra ove godine biti povezana sa Trstom, Đenovom i gradom Trapani na Siciliji. Na svim linijama će saobraćati Ryanairovi Boeinzi 737 a kompanija će održavati dva nedeljna leta na svakoj novouvedenoj liniji.\n“Nakon ovog saopštenja, aerodrom Brisel će ove godine dobiti ne manje od 8 novih linija. Povećan je broj letova ka Italiji čime je broj linija ka toj zemlji povećan na 21 a to je veoma značajno za našu italijansku zajednicu kao i za ljubitelje ove države. Ryanair nastavlja da raste na aerodromu Brussels South Charleroi i zahvaljujemo im se na njihovom poverenju u naš tim,” izjavio je izvršni direktor aerodroma Philippe Verdonck.


Tag / Merkur / Vesti online\nDa li nam je retrogradni Merkur samo izgovor za sve ono loše što se događa ili vam je stvarno zadnjih dana, crkla veš mašina, bojler više ne zagreva vodu, a automobil ne može da upali ni na...\nAmerički naučnici predložili da se Merkur digne u vazduh (VIDEO)\nUčesnici američkog projekta "PBS Spejs tajm" predložili su da se oko Sunca formira sistem ogledala koji bi sakupljao energiju sa te zvezde, prenosi "Popular mehaniks".\nDragi Zemljani, upoznajte Merkur\nMerkur vlada inteligencijom\nMerkur je planeta koja u natalnom horoskopu opisuje kako nešto razumemo i shvatamo. Njegov položaj u znaku i polju daje smernicu na koji način će neko najbolje iskoristiti svoje mentalne...\nMerkur kao mutivoda\nDo 25. oktobra, Merkur, planeta koja predstavlja komunikaciju, saobraćaj, trgovinu, misli i razum, nalazi se u svom retrogradnom hodu. Ovo kretanje je za nas samo prividno, ali, njegovo dejstvo je i...\nspace.com 2 komentara\nNa Merkuru pronađena voda!\nNASA-in Mesendžer orbiter pronašao je vodu na Merkuru, a prema prvim informacijama količina pomenute vode je izuzetno velika.


TotalCar.rs » “Alkohut” pretvara vaš smartfon u alkotest\naplikacija, novo, Video, zanimljivo\n0 komentara 7071 pregleda\nKoliko god se pričalo o vožnji pod uticajem alkohola uvek će se naći ljudi koji su spremni da rizikuju svoj i živote drugih samo da bi nakon previše pića udobno mogli da se vrate kući za volanom svojih kola. Ljudskoj gluposti sada u pomoć pristiže sprava “Alkohut” koja prikačena na vaš smartfon postaje precizan alkotest koji će vam reći da li je bezbedno da upravljate vozilom.\nNajveća greška kod vozača koji su spremni da upravljaju automobilom nakon ispijanja alkohola je to što ne znaju da procene koliki je zapravo uticaj pića koje su popili na reflekse, motorne funkcije, ali i da li su prevalili zakonsku granicu dozvoljenog procenta alkohola u krvi.\n“Alkohut” je sprava koja košta 88 evra i u kombinaciji sa aplikacijom na vašem smartfonu služi upravo za sprečavanje nepromišljenog sedanja za volan u pijanom stanju.\nPored merača procenta alkohola u krvi aplikacija beleži istoriju vašeg konzumiranja alkohola, brojeve telefona obližnjih taksi službi, kao i spisak otvorenih restorana u okolini u kojim bi mogli da se otreznite.\nOd uvođenja vanrednog stanja smanjen broj udesa i stradalih u saobraćaju\nSmart (ipak) može da se parkira bilo gde!\nŠpijunske fotke: Volvo V30


Samo jedan kupac za Galeniku - Dnevni list Danas\nEkonomija Samo jedan kupac za Galeniku\nPotvrđeno pisanje Danasa o tome da će biti odbačena ponuda švajcarskog Amikusa\nTenderska komisija za prodaju Galenika odbacila je ponudu švajcarske kompanije Amikus i kao jedinu validnu prihvatila ponudu firme Elijus (Aelius) iz Luksemburga, objavilo je danas Ministarstvo finansija.\n5Piše: N. D. 21. oktobra 2017. 00.19\n„Komisija za sprovođenje postupka prodaje kapitala „Galenike“ donela je odluku kojom predlaže Ministarstvu privrede da odobri dalje učešće u postupku kompaniji „Aelius“ i odbaci prijavu „Amicus SRB“. Otvaranje finansijske ponude kompanije „Aelius“ predviđeno je za 26. oktobar 2017. godine. Komisija je odluku donela na današnjoj sednici, nakon što je pregledala dopunjenu dokumentaciju i konstatovala da ponuđač „Aelius“ (povezano lice kompanije EMS Brazil) ispunjava kvalifikacione uslove, dok ponuđač „Amicus SRB“ (povezano lice investicionog fonda HBM Švajcarska) nije dostavio traženu dokumentaciju“, navodi se u saopštenju Ministarstva privrede.\nblagoje petrovic kaže:\n21. oktobra 2017. u 02.59\nSto ne kazete koliku ponudu je koja firma dala i za koliko novca je prodata Galenika , kavi su tenderski uslovi bili , neka kupi onaj ko da vise novca , hu kers odakle je i sta je ,kakva je razlika svajcarska ili brazil\n21. oktobra 2017. u 03.48\nNovopeceni bogatasi (citaj kriminalci iz devedesetih) preko svojih fiktivnih, laznih kompanija kupuju propale sfrj "gigante" od komunjara.\nPa posle kazu ne moze da se pokrene proizvodnja i da je sve propalo a ni jedni ni drugi nemaju pojma o ekonomiji ili vodjenju fabrika.\n21. oktobra 2017. u 06.42\nA jedan ko NIJEDAN…\n22. oktobra 2017. u 08.24\nU toku je očigledna prevara,koja ima za ciklj kradju. Pitam se da li u ministarstvima policije i pravosudja ima ljudi koji će procesuirati ovakvu privatizaciju,ili tu ,zaista nema stida i srama?\nMilorad Pantović kaže:\n22. oktobra 2017. u 22.53\nDa li će se uskoro saznati ko stoji iza većinskog vlasnika potencijalnog kupca i zašto neće?


Prištinski univerzitet dobio dozvolu za rad\nPomoćnik ministra prosvete Republike Srbije Slobodan Jauković uručio je danas dozvole za rad Prištinskom univerzitetu sa sedištem u Kosovskoj Mitrovici i svim fakultetima Univerziteta.\nJauković je ocenio da se egzistencija Prištinskog univerziteta može identifikovati sa egzistencijom srpskog naroda u celini i da je zbog toga ovaj Univerzitet pod specijalnim režimom interesovanja Ministarstva prosvete. ’Uveravam vas da činimo napore i odagnavamo mnoge pritiske koji se odnose na ovaj Univerzitet. Kad kažem da se egzistencija ovog Univerziteta identifikuje sa egzistencijom srpskog naroda, podrazumevam da je celokupan srpski narod, a ovde je sigurno njegov elitni deo, u tom smislu u jednom neprestanom procesu borbe za slobodu. Boriti se za slobodu može samo obrazovan narod jer jedino kao takav on može da artikuliše zahteve za slobodom’, rekao je Jauković. Rektor Univerziteta Zdravko Vitošević naglasio je da je ova godina bila radna, teška, ali i uspešna, te da su u tom smislu aktivnosti bile usmerene na proces akreditacije visokoškolskih ustanova i krunu tog napora - današnje uručenje dozvola za rad za 10 fakulteta i sam Univerzitet. ’Naša očekivanja su da ćemo u periodu ispred nas odnosno sledećem mandatu od 5 godina koliko traje dozvola za rad i akreditacija naših fakulteta i studijskih programa i Univerziteta, uspeti da zajedno sa svojim osnivačima učinimo sve kako bismo i prostorne i kapacitete opreme doveli na onaj nivo kakav sistem evropskog obrazovanja i zaslužuje’, rekao je Vitošević, a prenosi Kontakt Plus radio. Vitošević je istakao da sve konotacije i analize govore da je Pruštinski univerzitet pozicioniran u sistemu i prostoru visokog evropskog obrazovanja, što daje snage svima da budu spremni da iznesu teret novog zahteva novih akreditacionih normi i standarda kakve postavlja sistem i prostor visokog evropskog obrazovanja.\n22.10.2021 Olivera Radić dobitnica nagrade za novinarsku humanost "Đoko Vještica" (313)\n22.10.2021 Osmani: Dva ruska zvaničnika proglašena personama non grata (257)\n22.10.2021 OG: Još 10 novozaraženih kovidom-19 (186)\n22.10.2021 Vlast i opozicija na Kosovu: Cilj dijaloga međusobno priznanje sa Srbijom (176)


Decu treba ohrabriti da prijave diskriminaciju u školi\nNovembar 19, 2018 17:06\nPoverenica za zaštitu ravnopravnosti Brankica Janković kaže da diskriminacije u školama ima mnogo više nego što je broj prijavljenih slučajeva, a deca u Srbiji nisu spremna i dovoljno ohrabrena da prijave diskriminatorsko ponašanje. Direktorka Kancelarije Unicefa u Srbiji Ređina de Dominićis ocenila je da je u Srbiji kroz zakonodavni okvir učinjen značajan napredak kada je reč o borbi protiv diskriminacije.\nPovrenica je, na svečanosti povodom obeležavanja Međunarodnog dana deteta "Deca su ukras ravnopravnosti", koju je organizova njena kancelarija u saradnji s Unicefom, navela i da škole često prikrivaju diskriminaciju da ne bi dospele u medije, što, kako ističe, nikako ne doprinosi rešavanju problema.\nSa svečanosti "Deca su ukras ravnopravnosti", povodom Međunarodnog dana deteta\nJankovićeva je dodala da instituciji Poverenika najčešće stižu pritužbe za diskriminaciju dece sa invaliditetom i smetnjama u razvoju i romske dece.\nOna to objašnjava time što inkluzivno obrazovanje, nije u potpunosti prihvaćeno i razvijeno kako zbog nedostatka adekvatnih servisa podrške tako i zbog nerazumevanja dela nastavnika.\n"Imali smo dve pritužbe u školama koje se odnose na imovinski status, ali sigurna sam da je među decom i mladima odbacivanje zbog materijalnog statusa mnogo češće", navela je Jankovićeva.\nPovernica je ukazala na značaj aktivnosti koje se sprovode u okviru "Panela mladih" koji okuplja grupu od 30 učenika srednjih škola i završnih razreda osnovnih škola uključenih u edukativne radionice posvećene diskriminaciji i toleranciji u porodici i školi.\n"Niko ne može bolje od dece da razbije predrasude, da objasni i ukaže drugom detetu šta treba da radi u slučaju vršnjačkog nasilja ili kada ga neko nagovara da uzima drogu ili alkohol, ili ga neko ignoriše zato što je siromašan ili je drugačije boje kože", navela je poverenica.\nIstakla je da je važno da deca znaju da mogu da se obrate instituciji poverenika, ali i nastavnicima i roditeljima.\n"Na današnji dan bih poručila roditeljima da više slušaju svoju decu, ali i da ih čuju. Najvažnije je čuti svoje dete, a ne ono što kažu priručnici za savršeno roditeljstvo", naglasila je Brankica Janković.\nDirektorka Kancelarije Unicefa u Srbiji Ređina de Dominićis ocenila je da je u Srbiji kroz zakonodavni okvir učinjen značajan napredak kada je reč o borbi protiv diskriminacije, ali da praksa pokazuje da je neravnopravnost još prisutna, posebno prema deci sa smetnjama u razvoju, pripadnicima manjina i deci migrantima.\nDe Dominićis je naznačila da Unicef sarađuje s Vladom Srbije u oblasti ranog razvoja deteta i istakla da borba protiv nejednakosti podrazumeva jednak pristup obrazovanju za svako dete.\nNavela je da se u predškolske ustanove upisuje svega osam odsto dece iz siromašnih porodica, a da je među romskom decom taj procenat još manji.\n"Uključivanje dece u predškolsko obrazovanje, ali i intervencije u zdravstvenom sektoru u cilju rane detekcije smetnji u razvoju mogu da daju dobre rezultate", rekla je De Dominićis i dodala da u borbi protiv diskriminacije važnu ulogu imaju mediji i Poverenik za zaštitu ravnopravnosti.\nUčenik trećeg razreda gimnazije "Miloš Savković" iz Aranđelovca Jovan Aksentijević rekao da diskriminacije ima u svakoj školi u Srbiji, a da kroz "Panel mladih" učenici organizuju edukativne radionice kako bi vršnjake upoznali s tim šta je diskriminacija i kako mogu da se uključe u mehanizme borbe protiv diskrimnacije.\n"Svaki učenik treba da pođe od sebe i svog ponašanja, treba da iskoreni predrasude i da različitosti vidi kako pozitivne strane, a ne kao barijere u odnosu", smatra Aksentijević.\nNa konstataciju da su deca, kada je reč o vršnjačkom nasilju, često samo posmatrači ili da telefonom snimaju maltretiranje druga ili drugarice, a ne čine ništa da to spreče, Aksentijević kaže da to govori da društvo nije spremno da pomogne drugima zbog čega borba protiv nasilja i diskriminacije treba da bude prioritet u edukaciji mladih.


RTCG - Radio Televizija Crne Gore - Nacionalni javni servis :: Košarka :: Lejkersi osvojili 17. titulu šampiona\n12. 10. 2020. 08:16 >> 08:31 0\nLejkersi osvojili 17. titulu šampiona\nKošarkaši Los Anđeles Lejkersa osvojili su titulu šampiona NBA lige, pošto su prošle noći pobedili Majami sa 106:93 u šestom meču velikog finala.\nPrvi put poslije pete i posljednje titule Kobija Brajanta i poslije tačno deset godina, Lejkersi su novi šampioni NBA lige, a do 17. trofeja predvodio ih je Lebron Džejms koji je proglašen za najkorisnijeg igrača finalne serije.\nOn je šestu utakmicu završio sa 28 poena, 14 skokova i 10 asistencija. Džejms je tako osvojio svoj četvrti trofej šampiona, a postao je i prvi igrač u istoriji NBA lige koji je MVP titulu osvojio sa tri različita kluba.\nNjega su u posljednjoj utakmici najbolje pratili Entoni Dejvis sa 19 poena i 15 skokova, isti broj poena upisao je i Radžon Rondo, dok je Kentavijus Koldvel Poup ubacio dva poena manje.\nU redovima Majamija najbolji je bio Bem Adebajo sa 25 poena i deset skokova, dok je Džimi Batler dodao 12 poena.\nUtakmica broj šest rešena je do poluvremena, odnosno u drugoj četvrtini koju su Lejkersi dobili sa 36:16, pa su na odmor otišli sa plus 28. Pred kraj treće deonice tim iz Los Andjelesa imao je i 36 poena prednosti pa su meč, u kojem Majami nije vodio ni u jednom momentu, mirno priveli kraju.\nSkraćena NBA sezona počinje 22. decembra\nSimonović ipak ide na NBA draft


Služba za zapošljavanje Bosansko – podrinjskog kantona je jedna od pet kantonalnih službi za zapošljavanje koja aktivno učestvuje u implementaciji Reformskog paketa (pored službi Hercegovačko-neretvanske županije, Službe za zapošljavanje Tuzlanskog kantona, Kantona Sarajevo i Službe za zapošljavanje Zapadnohercegovačke županije), a u reformu su također uključeni i Zavod za zapošljavanje Republike Srpske i Zavod za zapošljavanje Brčko distrikta.\nDanas je u ovoj Službi održan treći sastanak Radne grupe, a teme sastanka su Analiza potreba za obukama – ključni rezultati i nalazi sa preporukama za dalje obuke, monitoring primjene novih procedura, te planiranje studijske posjete ovoj službi koja je planirana za maj.\nKada je u pitanju studijska posjeta JU SZZ BPK riječ je o posjeti predstavnika Službe za zapošljavanje Kantona Sarajevo, Zavoda za zapošljavanje Brčko distrikta i Zavoda za zapošljavanje Republike Srpske koji su zainteresovani za prenos metodologije Mobilnog biroa u svoje institucije.\nOno što je novina, a o čemu će biti riječ tokom sastanka, jeste formalizacija Lokalnog partnerstva u okviru projekta „Lokalni integrisani razvoj“ (LIR) koji primarno finansira Evropska unija (EU).\nZa realizaciju ovog projekta oformljeno je lokalno partnerstvo za zapošljavanje kojeg čine: Općina Goražde, Služba za zapošljavanje BPK, Federalni zavod za zapošljavanje i Projekat zapošljavanja mladih (YEP).\nProjektom je predviđeno finansijsko učešće UNDP-a, Općine Goražde, Federalnog zavoda za zapošljavanje i Projekta zapošljavanja mladih (YEP) uz podršku Vlade Švajcarske.\nProjekat predviđa upošljavanje najugroženijih kategorija kao što su mladi iz ruralnih područja, žene, povratnici i invalidne osobe, te će se posebna briga posvetiti licima iz savjetodavnog procesa, kao i o osobama identifikovanim kroz aktivnosti Mobilnog biroa u ruralnim područjima.


METALURŠKO-TEHNOLOŠKI FAKULTET UNZE: USPJEŠNO OKONČAN 12.MEĐUNARODNI SIPOZIJUM “MNM 2018”\nMetalurško-tehnološki fakultet u Zenici bio je domaćin 12. naučno stručnog simpozija sa međunarodnim učešćem na temu „Metalni i nemetalni materijali – proizvodnja, osobine i primjena“.\nPredstavljeno je 50. stručnih radova iz Bosne i Hercegovine, zemalja okruženja i Evropske unije. U prezentiranim radovima su otkrivene nove mogućnosti upotrebe pojedinih materijala što i jeste jedan od glavnih ciljeva ovog i sličnih skupova, istaknuto je tokom diskusija.\n“Cilj ovog simpozijuma i jeste da mi prezentujemo svoja znanja ljudima iz privrede koji će prepoznati i svoj interes ili ne interes u apliciranju tih naših saznanja u proizvodnji svojih materijala ili proizvoda koje plasiraju građanima.”kazao je, pored ostalog, prof.dr.Ilhan Bušatlić, dekan Metalurško-tehnološkog fakulteta UNZE\nNa osnovu ranijih iskustava, definitivno je da ovo stručno savjetovanje ima posebno veliki značaj za privredu. Učesnici iz ove oblasti nadaju se da će im naučna saznanja, koja će im biti prezentirana, biti od koristi u svakodnevnom radu i razvoju njihovih proizvodnih djelatnosti.\nPrezentacija stručnih elaboracija podijeljena je na tri sekcije. Riječ je o metalnim materijalima, nemetalnim materijalima i zaštiti okoliša kao jednim od tri segmenta kojem je na ovom stručnom skupu posvećena velika pažnja.


31.01.2018 23:51 | Srna\nMrkonjić Grad - Predsjednik Republike Srpske Milorad Dodik izjavio je večeras na svečanoj akademiji u Mrkonjić Gradu povodom Dana opštine da je ovaj grad simbol stradanja, ali i oporavka.\n"Ovo je grad čije je stanovništvo pod pritiskom napada hrvatskih i muslimanskih snaga moralo da ode. Vratili su se i vlastitim snagama, i uz pomoć Republike Srpske i svih dobrih ljudi, obnovili grad i sve vitalne funkcije", rekao je Dodik na svečanosti povodom Dana opštine ustanovljenog kao znak sjećanja na 4. februar 1996. godine kada su se Mrkonjićani, poslije petomjesečnog izbjeglištva, vratili na ognjišta.\n"Zato je važno da, proslavljajući dan ove opštine, budemo svi na okupu kako bismo podržali opredjeljenje ove lokalne zajednice za što bolji razvoj i stabilnost", rekao je Dodik.\n"Planiramo da realizujemo još mnogo projekata iz komunalne i društvene infrastrukture", navela je Aničićeva.\nPovelju počasnog građanina opštine Mrkonjić Grad sa zlatnim simbolom dobili su univerzitetski profesor, istoričar Dušan Berić za izuzetan doprinos u oblasti obrazovanja i nauke i i pedijatar na Klinici za dječije bolesti Univerzitetskog kliničkog centra u Banjaluci Stojislav Konjević za izuzetno ostvarenje i doprinos u zdravstvu.\nPohvalom su nagrađeni porodično poljoprivredno gazdinstvo "Popadić", te Đorđe Komlenić, Goran Radić i Biljana Rudić za izuzetne rezultate u privređivanju, kao i Mićo Stanić za izuzetan doprinos u unapređenju odnosa Udruženja Mrkonjićana u Beogradu sa opštinom Mrkonjić Grad.\nU kulturno-umjetničkom dijelu programa nastupili su Srpski vizantijski hor "Mojsije Petrović" iz Beograda, Crkveni hor Nikolajević i Dječiji hor "Mali Princ" iz Mrkonjić Grada, te glumci mrkonjićkog Gradskog pozorišta i Narodnog pozorišta Republike Srpske.


Sa tog spiska su uklonjene Nigerija i Uganda čiju pisanu notu o priznanju Priština nikad nije dobila, piše danas „Koha ditore“.\nPodsetimo, da je odluka Surinama da povuče priznavanje Kosova važna i signal je da nije u pitanju „jednosmerna ulica“, rekao je u intervjuu za B92.net profesor na Univerzitetu Sent Meri Džejms Ker-Lindzi.\nKako se navodi u noti Stalne misije Surinama pri Ujedinjenim nacijama, odluka je doneta krajem oktobra i to kao odgovor na prošlogodišnju notu Srbije, ali se i dalje čeka „zvaničan odgovor ministarstva spoljnih poslova Surinama“.\nInače, vlasti u Prištini su poručile da „nije istina da je Surinam povukao priznanje“, a Dačića su označili kao „šarlatana“.\nPolako se otkriva da laž caruje samo dok se loži silom i novcem, a da istina ispod tepiha uvek jednako vreba jer je ona neuništiva.


Prvi reket Srbije je već na startu imao šansu da protivnici oduzme servis, ali brejk lopta nije iskorišćena. Ista situacija viđena je i u petom gemu, ponovo je Krunićeva imala šansu da nanese Čehinji udarac, međutim ponovo se rivalka izvukla.\nKada već naša teniserka nije uspela da napravi brejk, to je uradila njena protivnica, pa je oduzela našoj teniserki servis i sa 7:5 je povela u setovima.\nTo je očigledno demoralisalo najbolju srpsku igračicu, koja nije uspela da parira Mučovoj, koja je napravila dva brejka viška i sa 6:2 je došla do trijumfa u prvom kolu Vimbldona.\nMučova je tako prošla u drugu rundu, gde će igrati protiv pobednice meča Vondrušova - Brengl.


Epifanijska potreba za vođom | dvogled.rs\nPostpetooktobarski politički ambijent koji je karakterisao veliki broj stranaka i političkih aktera u trci za vlašću, posle perioda ratova i sankcija, u društveno-ekonomskom smislu ne predstavlja toliko radikalan diskontinuitet, koliko na prvi pogled izgleda. Osim pitanja Kosova i Evropske Unije, koja ne samo da su postala referendumskog karaktera, nego su često bila predstavljana logikom „ili-ili“, nestajanjem gotovo celog antievropskog bloka, čitava politika se svela sa jedne strane na kupovanje socijalnog mira, i sa druge, na obećanja koja nudi put u Evropsku Uniju. Tranzitologija kao mlada naučna disciplina je dosta uspešno pobrala sve specifičnosti tranzicijskih društava koja manje-više prolaze slična iskustva divljeg kapitalizma, problematične privatizacije, upliva bankarskog i špekulativnog kapitala, korupcije i sličnih devijacija tzv „krhke“, mlade demokratje.\nNekonzistentna ekonomska i socijalna politika, politikanstvo i oportunizam, koji su samo produžavali tranzicijsku agoniju, plod su političke dezorijentisanosti i želje za održanjem na vlasti partija koje nisu imale dovoljno znanja i hrabrosti da vode politiku koja je u dugoročnom interesu svih njenih građana. Zaduživanje i prodaja profitabilnih državnih preduzeća, zajedno sa promovisanjem kreditiranja privrede i potrošnje stvarali su privid rasta i diskontinuiteta prema predpetooktobarskoj Srbiji. Posle kolike-tolike pacifikacije kosovskog pitanja i definitivnog okretanja stožernim pitanjima nezaposlenosti, korupcije i investicija, prirodno je da to u novim izbornim ciklusima sačinjava okosnicu političke kampanje i obećanja. Međutim, to može da bude mač sa dve oštrice za građane Srbije.\nUpravo, imajući u vidu mučan tranzicijski put i resantiman širokih slojeva građana, trenutna politička klima u Srbiji i predizborne prilike pogoduju najviše kultu „lidera“, to jest političkoj kulturi koja bi trebalo da je prevaziđena. Posle kratkotrajnog pluralističkog haosa i alternacije političkih opcija koje nisu ponudile nikakav društveno-politički novum, ponovo se oseća potreba za jakim vođom. Možda ne ideološki i toliko eksplicitno, ali strukturalno i ambijentalno, Srbija zaista podseća na Vajmarsku Republiku, u kojoj se javlja potreba za mesijom u čiju ulogu se odlično uklapa Aleksandar Vučić. Mesijanizam, koji ima već političku tradiciju u Srbiji savršeno odgovara onome što je Maks Veber, novi teoretski mentor prvog čoveka Srbije, nazvao „harizmatičnim“ vođom.\nPrvi podpredsednik je čovek koji već ima ogromu količinu vlasti, kako kroz represivni aparat države, kao koordinator bezbednosnih službi, tako i vlast u sferi ideologije, to jest, nad dobrim delom medija. Koordinator tajnih službi je po prirodi najobavešteniji čovek u zemlji, što mu daje takođe određenu moć nad medijima i na tom mestu se ideološki, odnosno, propagandni element gotovo stapa sa represivnim. Imati kontrolu nad svim bezbednosnim strukutrama u zemlji je presedan do sada nepoznat u demokratijama i građani nisu nimalo svesni posledica koje to može da ima, pre svega na demokratski opseg njihovih prava, na slobodu informisanja, na slobodu kretanja, na zaštitu privatnosti, pa i najelementarnija politička prava.\nTo opravdavati kao nešto nužno za borbu protiv korupcije i kriminala, za sada prolazi zbog nedovoljne političke zainteresovanosti građana, stručne javnosti i intelektualaca koji pokazuju indolentnost prema ovom pitanju. Naime, kriminalom treba da se bavi pre svega i isključivo policija i tužilaštvo. To inače obesmišljava i same strukture kreirane upravo za ove potrebe, kao što su posebna odeljenja policije i tužilaštva koje se bavi organizovanim kriminalom. Pored toga, sektor bezbednosti, koji je i u najrazvijenijim zemljama podložan najvećim zloupotrebama, koliko toliko je podređen civilnoj kontroli, što znači pre svega parlamentarnoj. Međutim, ovde je simptomatično da u srpskoj skupštini rad sigurnosnih službi treba da kontroliše odbor koji je takođe u rukama SNS.\nUkoliko posle izbora jedna ista partija dobije i resor unutrašnjih poslova i policije to će značiti apsolutnu kontrolu nad svim polugama vlasti. Isto tako, ako se krene u otvorenu borbu protiv kriminala, što je ispravno, biće teško razlikovati politički revanšizam i uklanjanje oponenata od iskrenog hvatanja u koštac sa kirminalnim radnjama, naročito ukoliko se radi o ljudima koji su politički protivnici ili onim bliskim njima, što je problematično i u zemljama daleko organizovanijim nego Srbija. Ako se politička kampanja SNS temeljno zasniva na pompeznim obećanjima koje podrazumevaju borbu protiv korupcije i kriminala, tajkuna i njihovih mahinacija, to znači da treba očekivati hapšenja i procese.\nMeđutim, da li će to ukazati na činjenicu da su policijski organi, tužilaštvo i pravosuđe konačno nezavisni ili su samo pod kontrolom nove političke opcije? Jer, zaista je nečuveno da u zemlji koja je ogrezla u kriminalu, privatizacijskim pljačkama i korupciji, do sada niko od „krupnih riba“ nije procesuiran bilo na strani politike bilo na strani organizovnaog kriminala, a organizovani kriminal po definiciji već podrazumeva veliku umešanost državnih i političkih struktura. Ono što se dešavalo kada bi se pokrenula istraga, predkrivični ili krivični postupak, u tom vertikalnom lancu procesuiranja na jednom mestu bi uvek došlo do „uskog grla“ i osumnjičeni bi uvek dobio upozorenja, dovoljno rano da može da se skloni, ili bi u poslednjoj instanci njegov slučaj „zastario“.\nPošto je utihla priča o tzv. lustraciji, koja po prirodi obuhvata pravosudni sistem, organe gonjenja i službe bezbednosti pokazuje se da manje-više iste strukture nastavljaju da rade sličan posao za nove političke moćnike. One nemaju uvek zadatak fizičkog uklanjanja, praćenja ili nelegalnog procesuiranja, već, pre svega kroz medije obavljaju političku likvidaciju protivnika, što znači vode medijske hajke koje bi trebalo da ih defamiraju i moralno eliminišu. Mediji koji bi trebalo da budu nadzornik i kontrolor tih procesa postaju podobni saučesnici. U tom smislu, nije primetna samo emocijalizacija i ostrašćivanje javnog prostora, vođenje političkih hajki, već i svojevrsna autocenzura koja anticipira ishod izbora i koncentraciju vlasti unutar ekskluzivnih krugova moći.\nEpifanijska potreba građana Srbije, izmučenih ratovima i nemaštinom, za vođom, donekle je razumljiva, međutim, treba biti uvek oprezan pred populizmom krupnih reči i krupnih obećanja, naročito ako uz njih ide dobijanje ogromne količine vlasti. Oslanjanje na sposobnosti jednog čoveka ili uskog kruga ljudi obično završava nedemokratski, selektivno, partikularno i kratkog daha. Stoga, dugoročno, ono što je najvažnije je promena političke svesti građana i mukotrpan rad na stvaranju samostalnog političkog subjekta, što nije nikakva utopija već realan projekat. Na taj način se stvaraju institucije koje nisu prvobitne u odnosu na volju i svest građana već njihova posledica. U hegelovskom ključu: „objektivni duh“ mora da bude samo institucionalizovana svest građana koja se tako operacionalizuje.\nDosadašnja iskustva pokazuju da su građani jako često spremni na odricanje od nekih osnovnih prava zarad sigurnosti i kratkoročne dobrobiti. To je upravo najopasnije mesto unutar jednog novog političkog metabolizma koji se opravdava borbom protiv kriminala. Kod učestalog poređenja Aleksandra Vučića i Zorana Đinđića, kojima je zajedničko političko soliranje, mesijanizam i energija, odnos prema političkoj zbilji je utoliko drugačiji što je Đinđić imao didaktički pristup, dok je pristup prvog potpredsednika populistički. Međutim, iako je prvi postpetooktobarski premijer govrio o potrebi za izgradnjom institucija, istovremeno je nesvesno od sebe stvorio instituciju, upravo onako kako to danas svesno radi neslužbeno prvi čovek Srbije. I ponovo, ako ne postoji volja za celovitijim uključivanjem građana u politički život zemlje i izgradnjom institucionalne sfere koja će raditi za dugoročnu dobrobit naroda, svedočićemo samo beskonačnim izbornim ciklusima, oportunizmu i voluntarizmu političkih elita.\n← Nezadovoljstvo predstavničkom demokratijom\nSlom kampanje →\n2 odgovora ka “Epifanijska potreba za vođom”\n06/03/2014 у 23:46\nPotreba za liderstvom nije uopšte loša. Smatra se da je karakter (kao moralna stvar) najvažniji za lidera i u tome i jeste najveći problem da lider bude na visokom stepenu svijesti.Ukoliko bi taj zahtjev bio ispunjen ljudi bi ga slijedili. Rat u Vijetnamu izgubljen je upravo zbog napuštanja koncepta liderstva i okretanja timskom radu. Poslije toga to je promjenjeno i ponovo je uveden koncept liderstva.\n07/03/2014 у 14:39\nkako se „dobija“ i šta znači „dobiti“ rat u Vijetnamu?


LG Optimus L5 smart telefon - 1\nLG Optimus L5 smart telefon - 2\nBeograd, 20. jun 2012. – Optimus L5, elegantni član nove L serije kompanije LG Electronics, biće dostupan u narednom periodu na tržištu Evrope. Nakon evropske premijere, najtanji smart telefon u svojoj klasi će se naći i u prodavnicama u ostalim delovima sveta.\nLG Electronics jedan je od prvih proizvođača koji su posebnu pažnju posvetili modernom dizajnu svojih tehnički superiornih proizvoda i za cilj imaju da od svojih modela naprave i prave modne detalje. Optimus L5 pored izuzetnog izgleda i neverovatne debljine od samo 9,5 milimetra, poseduje niz inovativnih i korisnih karakteristika, poput mogućnosti korišćenja dve kartice istovremeno ili NFC tehnologije za kupovinu uz pomoć mobilnog telefona. Sjajan TFT ekran dijagonale 4 inča proizvodi jasne i prirodne boje bez obzira da li se nalazite u zatvorenom ili otvorenom prostoru i omogućava izuzetnu čitljivost dokumenata, kao i pregled internet stranica, video klipova i fotografija.\n„Optimus L5 predstavlja savršenu kombinaciju dizajna, vrhunskih performansi, odličnog ekrana i izdržljive baterije. Uz sve to, tu je i veoma privlačna cena,” rekao je dr Jong-seok Park, predsednik i izvršni direktor kompanije LG Electronics Mobile Communications. „Ovaj uređaj, zajedno sa drugim modelima iz naše L serije, posebno će biti atraktivan za korisnike sa prefinjenim modnim ukusom.”\nLG Optimus L5 koristi najnoviji Ice Cream Sandwich Antroid operativni sistem, a kao jedna od novih funkcija koje se mogu naći na ovom modelu je i Quick MemoTM aplikacija, koja omogućava da se objekti koji se nalaze u beleškama direktno i brzo podele preko interneta.


Banju Luku bi moglo jako zaboliti\n“Banja Luka i Republika Srpska potrošile su mjesec dana”, rekao je Ešdaun. “Ostalo je 12 sedmica da se promijeni stav. Moja poruka za Banju Luku je: radite svoj posao, da ja ne bih bio prisiljen da radim, što će jako da zaboli”, poručio je Ešdaun.\n“Tih 12 sedmica, odnosno tri mjeseca, jeste vrijeme koliko je ostalo zapravo da BiH napravi značajan pomak u ispunjavanju svojih međunarodnih obaveza, sa posebnim akcentom na saradnju s Haškim tribunalom. Dakle, nakon tih tri mjeseca će se ponovo razmatrati i poziv BiH da pristupi Partnerstvu za mir.”\nNovi rok vlastima RS-a je prijetnja koja nije u mandatu Visokog predstavnika, stav je vojno-političkog analitičara, Gostimira Popovića:\n“On nema pravo da postavlja rokove bilo koje vrste. I u tom slučaju, postavljanje rokova u RS-u može da radi samo u svojoj nadležnosti Narodna skupština, u svojoj nadležnosti Vlada i u svojoj nadležnosti institucije koje postoje tu. Svi njegovi rokovi, sve te priče su jednostvano u cilju destabilizacije - to je sada apsolutno i laiku jasno - a ne u cilju stabilizacije RS-a.”\nU SDS-u, poslije smjena većine visokih funkcionera upravo zbog nesaradnje s Haškim tribunalom, ozbiljno shvataju najnovije prijetnje. Član Predsjedništva SDS-a, Momčilo Novaković, kaže da je, nakon izglasavanja rezolucije u Narodnoj skupštini RS-a o saradnji sa Haškim tribunalom, odgovornost na institucijama RS-a, a ne stranačka:\n“Sigurno, dakle, da su prijetnje ozbiljne i jeste sigurno da ćemo mi, kao stranka, te prijetnje tako i shvatiti. Srpska demokratska stranka je potpuno jasno svoj stav prema Haškom tribunalu dala kroz rezoluciju usvojenu u Narodnoj skupštini i to više nije političko pitanje, to je pitanje ljudi koji se bave tim poslom i koji taj posao trebaju završiti.”\nNasuprot poziciji koja plašljivo analizira i odmjerava svaku riječ Visokog predstavnika, u opozicionom SNSD-u smatraju da Ešdaun nije nastupio diplomatski, ali da posljedice mogu biti raznovrsne. Generalni sekretar SNSD-a, Igor Radojičić:\n“To možete shvatiti na različite načine - kao prijetnja čitavoj Republici Srpskoj i građanima RS-a, a ne samo zvaničnicima koji treba da rade svoj posao.”\nEšdaunove naznake o promjeni stava u vezi s imenovanjem ministra unutrašnjih poslova RS-a, u SDA-u vide kao dobar povod da jedna od ključnih funkcija u Ministarstvu pripadne Bošnjacima. Šef Poslaničkog kluba SDA u Narodnoj skupštini, Tarik Sadović:\n“Da jedna od dvije ključne funkcije, ili ministar policije ili direktor policije, bude iz reda bošnjačkog naroda. Mislimo da bi se time poboljšala i saradnja sa Haškim tribunalom.”\nKoincidencija ili ne, ali već danas u Banjoj Luci komisija za izbor direktora policije ima sastanak na kome će analizirati rad direktora Radomira Njeguša. Nezvanično saznajemo da će zbog propusta u radu aktuelni direktor policije biti penzionisan.


OVU VODU PIJETE SVAKI DAN: Ali evo šta niste sigurno znali o njoj a važno je za vaše zdravlje – Haber.ba\nPijenje gazirane vode može da bude višestruko korisno za organizam, jer ona pomaže kod loše probave i spriječava stvaranje žučnih i bubrežnih kamenaca.\nOna povoljno djeluje i na srce, što je pokazalo Framingamsko istraživanje faktora rizika za bolesti srca iz 1948. godine, piše “Kurir“.\nKod više desetina hiljada ljudi, čak i potomaka prvih učesnika istraživnja, ispitivao se i efekat gaziranih pića na gustinu kostiju. Otkriveno je da je prosječna gustina kostiju bila smanjena samo kod žena koje su tri puta sedmično pile gazirane slatke napitke poput sokova.\nSa druge strane, u jednom španskom istraživanju dokazano je da su žene koje su u postmenopauzi dva mjeseca pile gaziranu mineralnu vodu smanjile rizik od razvoja koronarnih bolesti.\nJoš jedno istraživanje objavljeno u Evropskom časopisu za gastroenterologiju i hepatologiju pokazalo je da su bolesnici koji su patili od lošeg varenja i zatvora poslije dvije sedmice korišćenja gazirane vode imali bolje varenje, žučna kesa im se bolje praznila i imali su redovniju stolicu.\nTeme:fbia, gazirana voda, voda, zdravlje\nSudeći prema tvrdnjama doktora Rengana Šaterjea brokoli bi trebalo da bude prvi izbor ljudi,...\nMnogi nakon posla vrijeme vole da provode ležeći ili sjedeći na kauču, ali jeste...